San-Marinodan Azərbaycana gətirilən 5173 qutu qida əlavəsi yararsız çıxdı\n13 Avqust 10:38\nAzərbaycan Qida Təhlükəsizliyi Agentliyi (AQTA) tərəfindən ölkəyə idxal olunan qida məhsullarına nəzarət tədbirləri çərçivəsində "NEBULA MEDICINE" MMC tərəfindən San-Marinodan ölkəmizə idxal edilən ümumilikdə 5 min 173 qutu “Nebufer”, “Tablet N30” əmtəə nişanlı bioloji fəallığa malik qida əlavəsinə müfəttişlər baxış keçirib.\nMediainfo.az xəbər verir ki, baxış zamanı idxal olunan məhsullardan götürülən nümunələr Azərbaycan Qida Təhlükəsizliyi İnstitutunun müvafiq laboratoriyasına təqdim olunub. Aparılan müayinələr nəticəsində idxal olunan məhsul partiyasında ağır metalın (Civə (Hg)) kütlə payının qüvvədə olan texniki normativ aktların tələblərinə cavab vermədiyi və istehlaka yararsız olduğu aşkarlanıb.\nAgentlik məhsulların istehlaka yararsız olması ilə bağlı qərar qəbul edib və həmin məhsul partiyasının satışına icazə verməyib. Hazırda qanunvericiliyin tələbləri çərçivəsində müvafiq tədbirlər görülür.


Üzümün Aqrotexnikası Şöbəsi – Üzümçülük və Şərabçılıq Elmi-Tədqiqat İnstitutu\nÜzümün Aqrotexnikası Şöbəsi\nÜzümün aqrotexnikası şöbəsi Üzümçülük və Şərabçılıq Elmi-Tədqiqat İnstitutu yarandığı gündən bir şöbə kimi fəaliyyət göstərir. Respublikada üzümçülüyün inkişafında müstəsna xidmətlərə malik bu şöbədə ayrı-ayrı bölgələrdə:\n-üzüm sortlarının seçilib yerləşdirilməsi\n-üzüm bağlarının salınması,\n-yerli şəraitə uyğun formaların (yelpik, kardon, sərilən və s.) verilməsi\n-aqrotexniki tədbirlərin mövsüm üzrə yerinə yetirilməsinə dair fermer, fərdi üzümçülük təsərrüfatlarında işlərin aparılmasına dair tövsiyələr və əməli fəaliyyətlər həyata keçirilir.\nÜzümün aqrotexnikası şöbəsinin fəaliyyəti dövründə:\n-müxtəlif bölgələrdə süni və əlavə tozlanmanın üzümün məhsuldarlığına və keyfiyyətinə təsiri\n-üzümülüklərə formaverilmədə bölgələr üzrə tətbiq olunan yüksək, ştamblı, gencərgəli formaların verilməsi,\n-yamaclarda üzümlüklərin salınması, ona uyğun aqrotexniki tədbirlərin işlənib hazırlanması\n-məhsuldarlığın artırılması üçün geniş tədqiqat işləri aparılmışdır.\nBundan başqa ayrı-ayrı bölgələr və üzüm sortları üzrə yük normasının verilməsi, bölgələr üzrə üzüm bağlarının salınması hər bölgəyə uyğun aqrotexniki tədbirlərin aparılması üçün texnoloji xəritələrin tətbiqini həyata keçirir.\nÜzümçülükdə çox vacib aqrotexniki tədbir olan tənəyə yük normasının verilməsi:\n-xüsusilə bu tədbirlərin sortun biologiyasına,\n-bölgənin torpaq-iqlim şəraitinə,\n-üzümlüklərin əkin sxeminə,\n-əkin yerinə, məhsulun istifadə istiqamətinə,yüksək və keyfiyyətli məhsula uyğun aparılması və müvafiq sortlar üzrə optimal yük normalarının müəyyən edilməsi üzümün aqrotexnikası şöbəsində daim prioritet tədqiqat istiqaməti olaraq diqqətdə saxlanılır.\nUzun illərdən bəri Abşeron şəraitində və digər bölgələrdə sərilən formada kortəbii becərilən, heç bir formavermə əməliyyatları aparılmayan bağlarda yeni formaların verilməsi, bölgəyə uyğun müvafiq formaların tətbiqi qaydaları işlənib hazırlanmışdır.\nMəhşur Ağ şanı və Qara şanı sortlarına yük normasının verilməsi, süni və əlavə tozlanmanın həyata keçirilməsi üçün geniş tədqiqatlar aparılmış, elmi əsaslandırılmış tövsiyələr işlənib hazırlanmışdır.\nÜzümçülük və Şərabçılıq ET İnstitutunda yaradılmış, beynəlxalq prizə layiq görülümüş Azəri üzüm sortu, o cümlədən digər yeni hibrid üzüm sortlarının (Göy-göl, Bəhrəli, Şirəli, Gəncəvi, Şamaxı hədiyyəsi, İlhami və s.) bölgələr üzrə düzgün yerləşdirilməsi, onlara uyğun becərilmə texnologiyasının, o cümlədən optimal yük normasının müəyyən edilməsi istiqamətində işlər daim institutun tematik mövzularda aktuallıq kəsb edir və şöbədə mütamadi həyata keçirilir. Respublikamızda əhalinin təlabatına uyğun üzümlüklərin salınması zamanı üzümün aqrotexnikası şöbəsi çevik olaraq daha məhsuldar, bazar rəqabətinə davamlı, daşınmaya, saxlanmaya və istehlaka daha yararlı sortların əkilib-becərilməsində daim əməli təkliflər verir.\nŞöbənin əməkdaşları fermer və istehsalçıların müraciəti əsasında bölgələrdə üzüm bağlarının salınmasında, becərilməsində elmi-təcrübi xidmət göstərirlər. Məsələn, şöbə əməkdaşları Monolit, Marvelle və s. üzümçülük təsərrüfatlarının üzüm bağlarının becərilməsində istehsalçılara yaxından kömək göstərirlər. Şöbədə süfrə və texniki istiqamətli yerli və introduksiya olunmuş üzüm sortları üzrə tədqiqatlar aparılaraq, respublikanın müxtəlif ekoloji bölgələrinə introduksiya olunmuş üzüm sortlarının perspektivliyinin qiymətləndirilməsi və onların becərmə texnologiyalarının müəyyən edilməsi işlərini də həyata keçirmişdir. Üzümlüklərdə son zamanlar təbii gübrələrin geniş yayılması ilə əlaqadar olaraq “biohumusun” tətbiqinə dair və onun üzümün məhsuldarlığına və keyfiyyətinə təsirinin öyrənilmiş, müsbət nəticələr əldə olunmuşdur. Alınmış nəticələrin praktiki əhəmiyyəti nəzərə alınaraq alınmış nəticələr əsasında məqalə nəşr etdirilmişdir. Üzümçülük sahəsində bir çox layihələrin işlənib hazırlanmasında üzüm bağlarının salınması üçün layihə smeta sənədlərinin tərtib olunmasında şöbədə mühüm işlər aparılır. İstifadə istiqaməti müxtəlif olan texniki və süfrə sortlarının becərilmə texnologiyalarının tətbiqinə geniş yer verilir. Bir çox bölgələrdə ayrı-ayrı sortlar üzrə 25-ə yaxın sortun introduksiya olunmuş üzüm sortunun differensial aqrotexnikaya əsaslanaraq optimal yük norması təyin edilərək fermer təsərrüfatlarında tətbiqinə nail olunmuşdur. Üzümçülüyün inkişafı ilə əlaqadar olaraq ölkəmizə introduksiya olunmuş üzüm sortlarının yerli şəraitə uğurlu adaptasiyası məqsədilə müxtəlif formalar və yük normaları sınaqdan çıxarılmışdır və optimal modellər müəyyən edilmişdir. Həmçinin bu sortları becərən fermerlərə tövsiyələr verilmişdir.\nÜzümçülüyün son zamanlarda olan inkişafı ona daha elmi cəhətdən əsaslandırılmış aqrotexniki tədbirlər sisteminin tətbiqini tələb edir. Bu baxımdan şöbədə üzümçülükdə differensial aqrotexnikanın tətbiq olunmasına dair geniş tədqiqatlar aparılır. Bu tədqiqatların və differensial aqrotexnikanın tətbiqinin üstün cəhətləri ondan ibarətdir ki, ayrı-ayrılıqda aparılan aqrotexniki tədbirin səmərəsi açıq aşkar özünü büruzə verir. Məhsuldarlığın nəzərəçarpacaq dərəcədə artırılmasına səbəb olan aqrotexniki qulluq işləri müəyyən edilir və iqtisadi səmərəsi olmayan lazımsız aqrotexniki qulluq işləri aradan çıxarıldığı üçün daha yüksək gəlir əldə edilir. Bu da fermerlər üçün daha maraqlıdır. Ümumiyyətlə, Üzümçülük və Şərabçılıq ET İnstitutuna, o cümlədən üzümün aqrotexnikası şöbəsinə müraciət edən hər bir üzümçü fermer, fərdi təsərrüfat sahibi geniş və dolğun məlumat almaq şərəfinə nail ola bilər.


Çevirmək Şərqi Karib dolları Qədər ABŞ dolları\nŞərqi Karib dolları Qədər ABŞ dolları çevirmək. Bu gün Şərqi Karib dolları qiyməti ABŞ dolları valyuta bazarında.\n10 Şərqi Karib dolları = 3.70 ABŞ dolları\nŞərqi Karib dolları ABŞ dolları məzənnəsindəki dəyişiklik gündə bir dəfə baş verir. Bütün pul mübadiləsi əməliyyatları banklarda aparılır. Valyuta məzənnəsi haqqında məlumat istinaddır. 1 Şərqi Karib dolları 0 ABŞ dolları bahalaşdı. Bu gün Şərqi Karib dolları ABŞ dolları səviyyəsinə yüksəlir. Şərqi Karib dolları faiz nisbətinin yüzdə biri ilə Şərqi Karib dolları məzənnəsi ABŞ dolları nisbətində artdı.\nValyuta məzənnəsi Şərqi Karib dolları Qədər ABŞ dolları\nÜç ay əvvəl Şərqi Karib dolları nı 0.37 ABŞ dolları almaq olar. Beş il əvvəl, Şərqi Karib dolları 0.37 ABŞ dolları üçün dəyişdirilə bilər. 10 il əvvəl, Şərqi Karib dolları 0.37 0 ABŞ dolları üçün dəyişdirilə bilər. Şərqi Karib dolları ABŞ dolları məzənnəsi qrafikdə görmək üçün əlverişlidir. Bir həftə ərzində Şərqi Karib dolları dan ABŞ dolları məzənnəsi -0.07% a dəyişdi. Ay ərzində Şərqi Karib dolları ABŞ dolları məzənnəsi -0.73% a dəyişdi.\nValyuta məzənnəsi Şərqi Karib dolları (XCD) Qədər ABŞ dolları (USD) Forex valyuta bazarında yaşamaq\nValyuta çeviricisi Şərqi Karib dolları ABŞ dolları\nŞərqi Karib dolları (XCD) Qədər ABŞ dolları (USD)\n10 Şərqi Karib dolları 3.70 ABŞ dolları\n50 Şərqi Karib dolları 18.50 ABŞ dolları\n100 Şərqi Karib dolları 37 ABŞ dolları\n250 Şərqi Karib dolları 92.51 ABŞ dolları\n500 Şərqi Karib dolları 185.01 ABŞ dolları\n1 000 Şərqi Karib dolları 370.02 ABŞ dolları\n2 500 Şərqi Karib dolları 925.05 ABŞ dolları\n5 000 Şərqi Karib dolları 1 850.10 ABŞ dolları\nBu gün 10 Şərqi Karib dolları satıla bilər 3.70 ABŞ dolları. Bu gün üçün 25 Şərqi Karib dolları üçün çevirə bilərsiniz 9.25 ABŞ dolları. İndi 50 Şərqi Karib dolları üçün valyuta çeviricisi 18.50 ABŞ dolları verir. >. Bu gün 37 ABŞ dolları üçün satın alın 100 Şərqi Karib dolları. Əgər sizdə 92.51 ABŞ dolları varsa, onda British Virgin Islands da bunları 250 Şərqi Karib dolları. Valyuta çeviricisi bu gün üçün 185.01 ABŞ dolları verir 500 Şərqi Karib dolları.\nŞərqi Karib dolları Qədər ABŞ dolları bu gün 06 Avqust 2020\n03.08.2020 0.372731 -0.002147 ↓\n02.08.2020 0.374878 -\n01.08.2020 0.374878 0.004606 ↑\nBu gün 0.367614 USD = 500 XCD. 5 Avqust 2020, 1 Şərqi Karib dolları = 0.37029 ABŞ dolları. 3 Avqust 2020, 1 Şərqi Karib dolları = 0.372731 ABŞ dolları. 2 Avqust 2020, 1 Şərqi Karib dolları = 0.374878 ABŞ dolları. Şərqi Karib dolları ABŞ dolları -ə 1 Avqust 2020 - 0.374878 ABŞ dolları.\nŞərqi Karib dolları Qədər ABŞ dolları məzənnə tarixi\nŞərqi Karib dolları və ABŞ dolları valyuta simvolları və ölkələr


Ana səhifə / index-manşet / İQTİSADİYYAT / Gəncədə 32 milyonluq satınalmanı qazanan hansı məmurun şirkətidir?\n11 İyul 2020, 12:20 / OXUNUB: 451\t/ index-manşet İQTİSADİYYAT\n7News.Az xəbər verir ki, müqavilələr "Ərdağı” MMC (3174710.26 AZN) və "Lk Machinery” MMC (28 475 760 AZN) ilə bağlanıb.\nİqtisdiyyat Nazirliyi yanında Dövlət Vergi Xidmətinin reyestr məlumatlarına görə, "Ərdağı” MMC 10 dekabr 1992-ci ildə yaradılıb. Nizamnamə kapitalı 10.6 AZN olan MMC-nin hüquqi ünvanı Gəncə şəhəri "Asfaltzavod”da yerləşir. Şirkətin qanuni təmsilçisi isə Məmmədov Nazim Fuad oğludur.\nHər iki MMC və sahibləri barədə açıq mənbələrdə hər hansı məlumat yoxdur. Qeyri-rəsmi məlumatlara görə, "Ərdağı” MMC Gəncənin məmurlarından birinin nəzarətindədir. Bu şirkətin tez-tez milyonluq tenderlərin qalibi olmasının səbəbi də bununla izah edilir.Yenisabah


AYİB və DEG "Unibank"ın konvertasiya olunan istiqrazlarına abunə yazılıblar\n30 Mart 2011 11:03 (UTC+04:00)\nAvropa Yenidənqurma və İnkişaf Bankı (AYİB) və DEG - "Deutsche Investitions- und Entwicklungsgesellschaft mbH", "KfW Bankengruppe"nin üzvü, Azərbaycanın ən iri özəl kommersiya banklarından biri olan "Unibank" tərəfindən buraxılan konvertasiya olunan istiqrazlara abunə yazılıblar. Trend-in məlumatına görə, bu barədə bankın çərşənbə günü yaydığı məlumatda deyilir.\nAYİB 17,5 milyon ABŞ dolları dəyərində konvertasiya olunan istiqraz əldə edib, DEG isə 7,5 milyon ABŞ dolları dəyərində istiqraza abunə yazılıb. Konvertasiya olunan istiqrazlar ilk dəfədir ki, ölkədə emissiya olunur və bankın kapital bazasının gücləndirilməsi, eləcə də, uzunmüddətli likvidliyin təmin olunması üçün nəzərdə tutulub. Bu sövdələşmə "Unibank"a, kiçik və orta müəssisələrin və pərakəndə müştərilərin kreditləşdirilməsi də daxil olmaqla, iqtisadiyyatın real sektorunun maliyyələşdirilməsini davam etdirmək imkanı verəcək.\n"Dünya bazarlarının tədricən bərpa olunmasına baxmayaraq, makroiqtisadi mühit hələ də kövrəkdir, uzunmüddətli maliyyələşdirmə isə məhduddur. Bu şəraitdə konvertasiya olunan istiqrazlar, nəinki "Unibank"a maliyyə dəstəyi verən, həm də kredit portfeli keyfiyyətinin potensial pisləşməsinə qarşı kapital ehtiyatı qismində çıxış edə biləcək bir maliyyə alətidir. Konvertasiya komponenti bu buraxılışın innovativ komponentidir və yerli maliyyə bazarlarının inkişafına dəstək verəcəkdir", - AYİB-in Mərkəzi Asiya, Qafqaz və Monqolustan üzrə maliyyə təşkilatlarının direktoru Mark Teylor bildirib.\n"Bu yenilikçi maliyyə aləti sayəsində "Unibank" təkrar maliyyələşdirilmə strukturunu gücləndirərək sonrakı inkişaf üçün kifayət qədər vəsait əldə edəcəkdir. İstiqrazların konvertasiya olunması sərmayədarlara onaları, zərurət olduqda, Bankın səhmlərinə dəyişmək imkanı verir. Bu xüsusiyyət, istiqrazları hər iki tərəf üçün - yəni həm "Unibank", həm də investorlar üçün cəlbedici edir", - DEG-də maliyyə təsisatları üzrə departament rəhbəri Andreas Tsaysler şərh verib.\n"Biz xüsusi ilə fəxr edirik ki, Azərbaycanın bank bazarında qabaqcıl beynəlxalq təcrübənin tətbiq edilməsinə yenidən imza atırıq. "Unibank" yerli bazara, bu sahədə ilk dəfə olaraq, konvertasiya olunan istiqrazlar gətirir. Bu, beynəlxalq sərmayədarların Banka bəslədiyi etimada daha bir sübutdur. Çox sevinirik ki, cəlb etdiyimiz vəsaitlər ölkədə kiçik və orta biznesinin maliyyələşdirilməsinə yönələcək", - "Unibank" idarə heyətinin sədri Faiq Hüseynov bildirib.\n"Unibank" aktivlər baxımından Azərbaycanın aparıcı on bankı sırasına daxildir. 2010-cu ilin sonuna bankın aktivləri və xalis kredit portfeli, müvafiq olaraq, 465 milyon və 329 milyon ABŞ dollarını ötüb. Həmin tarix üçün bankın səhmdar kapitalı isə, Azərbaycan Mərkəzi Bankının məlumatına əsasən, 56 milyon ABŞ dollarına bərabər idi.\nAYİB ilə "Unibank" arasında əməkdaşlıq 2003-cü ildə, pay maliyyələşdirilməsindən və müxtəlif kreditlərin verilməsindən başlanıb. Hazırda AYİB "Unibank" ASC səhmlərinin 15 faizinin sahibidir və bu günə banka ümumi məbləği 26,7 milyon ABŞ dollarına bərabər olan məbləğdə kreditlər ayırıb. DEG "Unibank"la əməkdaşlığı 2005-ci ildə başlayıb və indiyə qədər Banka 26,3 milyon ABŞ dolları məbləğində kreditlər vermişdir. DEG "Unibank" ASC səhmlərinin 8 faizinin sahibidir.\nAYİB Azərbaycanda əməliyyatlara 1991-ci ildə ölkənin müstəqillik əldə etdiyi andan başlamışdır və o vaxtdan bəri ölkəyə 1.6 milyard ABŞ dolları həcmində sərmayə yatırmışdır. Bankın fəaliyyəti maliyyə sektorunda, neft-qaz sənayesindən kənar olan real iqtisadiyyatda və ölkənin infrastrukturunun inkişafında cəmlənib.\nDEG-in Azərbaycanda fəaliyyəti maliyyə sektorunda cəmlənib. DEG-in ümumi sərmayə portfeli 57,4 milyon ABŞ dollarından artıqdır.


"Bu, dünyada ən böyük ədalətsizliklərdən\n"Bu, dünyada ən böyük ədalətsizliklərdən biridir”\n21:55 18 Mart 2013 Oxunub : 669\n“Buna görə mən tam əminəm ki, biz ərazi bütövlüyümüzü bərpa edəcəyik. Buna mümkün qədər tez nail olmaq istəyirik”.\nFikrimcə, terrorçuluğa qarşı konfransın Azərbaycanda keçirilməsi böyük rəmzi xarakter daşıyır. Çünki Azərbaycan keçmişdə beynəlxalq terrorçuluqdan əziyyət çəkib və eyni zamanda, hazırda ölkəmiz terrorçuluğun dünya səviyyəsində qarşısının alınmasına böyük töhfə verir. Təəssüf ki, ölkəmiz 1990-cı illərin əvvəllərində erməni terror təşkilatlarının törətdiyi terror aktlarının hədəfinə çevrilmişdi.\nBunu Azərbaycan Prezidenti İlham Əliyev martın 18-də Bakıda Azərbaycan Hökumətinin, BMT-nin və İSESCO-nun təşkilatçılığı ilə "Terrorizmin qarşısının alınmasında əməkdaşlığın gücləndirilməsi" mövzusunda Beynəlxalq konfransın açılışında çıxışı zamanı deyib.\n"Azərbaycan vətəndaşlarına qarşı çoxlu sayda terror aktları törədilmişdir, 2 min günahsız insan qətlə yetirilmiş və təxminən bir o qədər də insan xəsarət almışdır. Azərbaycan təcavüzdən, işğaldan əziyyət çəkir. Bildiyiniz kimi, bir çox hallarda bu hadisələr təcavüzkar separatçılıqla müşayiət olunurdu. Azərbaycana qarşı təcavüzkar separatçılıq aktları və terror hücumları ölkənin beynəlxalq səviyyədə tanınmış ərazisinin təxminən 20 faizinin işğalı ilə nəticələndi. Həmçinin, Azərbaycan etnik təmizləmə siyasətinə məruz qaldı, bir milyondan artıq azərbaycanlı doğma yurd-yuvalarından didərgin düşdü", deyə İlham Əliyev bildirib.\n"Bu, dünyada ən böyük ədalətsizliklərdən biridir. BMT Təhlükəsizlik Şurası Ermənistan qoşunlarının Azərbaycan ərazisindən qeyd-şərtsiz və dərhal çıxarılmasını tələb edən 4 qətnamə qəbul etmişdir. Əfsuslar olsun ki, bu qətnamələr icra edilmir. ATƏT, Avropa Parlamenti, İslam Əməkdaşlıq Təşkilatı, Avropa Şurası, NATO və digər beynəlxalq təşkilatlar da qətnamə və qərarlar qəbul etmişlər. Təəssüf ki, bütün bu qətnamələr kağız üzərində qalır. Azərbaycanın beynəlxalq səviyyədə tanınmış əraziləri iyirmi ildən artıqdır ki, işğal atındadır.\nArtıq qeyd etdiyim kimi, bu məsələ beynəlxalq, həmçinin regional sabitliyə və təhlükəsizliyə ən böyük hədə yaradır. Bu məsələ beynəlxalq hüquq normaları, Helsinki Yekun Aktı əsasında həll olunmalıdır. Azərbaycanın ərazi bütövlüyü bərpa edilməlidir. Münaqişənin həlli yalnız beynəlxalq hüququn norma və prinsiplərinə əsaslanmalıdır. Biz münaqişənin dinc yolla həllinə göstərdiyimiz səyləri davam etdiririk. Lakin əfsuslar olsun ki, Ermənistan "status-kvo"nun mümkün qədər uzun müddət saxlanmasına və bacardığı qədər münaqişənin dondurulmasına çalışır. Lakin bu, mümkün olmayacaqdır. Çünki dünya dəyişir, regional tarazlıq dəyişir. Azərbaycan siyasi və iqtisadi inkişaf baxımından güclənir, Azərbaycanın qlobal miqyasda oynadığı rol artır. Buna görə mən tam əminəm ki, biz ərazi bütövlüyümüzü bərpa edəcəyik. Biz buna mümkün qədər tez nail olmaq istəyirik. Çalışırıq ki, bunu sülh yolu ilə edək", deyə dövlət başçısı qeyd edib.\nİlham Əliyev xatırladıb ki, eyni zamanda, xalqımız XX əsrin ən böyük faciələrindən birini - Xocalı soyqırımını yaşamışdır.\n"1992-ci il fevralın 26-da Ermənistan silahlı qüvvələri Xocalı şəhərinin sakinlərinə hücum etmişlər. Belə bir vəhşi hücumun nəticəsində 613 günahsız vətəndaş qətlə yetirilmişdir. Onların arasında 100-dən artıq qadın, 63 uşaq olmuşdur. Artıq dörd ölkənin parlamenti Xocalı faciəsini rəsmən soyqırımı kimi tanımışdır. Xocalı hadisələrinin soyqırımı kimi tanınması prosesi digər ölkələrdə də gedir", deyə dövlət başçısı nitqində söyləyib.\n"Biz qəti şəkildə hesab edirik ki, beynəlxalq ictimaiyyət əvvəlcə beynəlxalq terrorçuluğun aydın tərifini verməlidir. Azərbaycan öz siyasi addımları və praktiki fəaliyyəti ilə terrorçuluğa qarşı aparılan qlobal mübarizəyə fəal şəkildə töhfə verməyə çalışır. Qəti surətdə inanırıq ki, beynəlxalq ictimaiyyətin bütün səylərinin birləşdirilməsi sayəsində biz bu mübarizədə qələbə qazana bilərik.\nDüşünürəm ki, bu gün keçirilən konfransda müzakirə edilən mövzulardan biri terrorçuluğa qarşı mübarizənin aparılmasında beynəlxalq ictimaiyyətin hansı şəkildə daha səmərəli fəaliyyət göstərməsi ilə bağlı olacaqdır. Çünki tarixdən və müasir dövrdən bilirik ki, istənilən bir ölkə nə qədər güclü müdafiə olunsa belə, təkbaşına terrorçuluğa qarşı təsirli mübarizə apara və terror aktlarından 100 faiz sığortalana bilməz", deyə İlham Əliyev bildirib.\n"Hesab edirəm ki, səylərin səfərbər olunması terrorçuluğa qarşı mübarizənin aparılmasında və onun qarşısının alınmasında ən səmərəli alətlərdən biri ola bilər. Terrorçuluq beynəlxalq ictimaiyyətə, ölkələrin ərazi bütövlüyünə, iqtisadi, demokratik inkişafa təhlükədir. Fikrimcə, belə bir mühüm məsələnin qlobal gündəlikdə saxlanması addım-addım səylərimizi gücləndirməkdə və bu mübarizədə bizə kömək edəcəkdir. Azərbaycan əlindən gələni edir ki, beynəlxalq ictimaiyyət bu məsələni daim diqqət mərkəzində saxlasın. Bu konfransın Bakıda keçirilməsi bu cür nümunələrdən biridir. Eyni zamanda, Azərbaycan BMT Təhlükəsizlik Şurasında ötən ilin mayında ilk sədrliyini terrorçuluğa qarşı mübarizənin aparılması mövzusuna həsr etmişdir. 2012-ci ilin may ayında Azərbaycan tariximizdə ilk dəfə olaraq BMT Təhlükəsizlik Şurasına sədrlik etdi. Biz terrorçuluğa qarşı mübarizə üzrə aparılan müzakirələri açıq elan etdik. Biz bu mövzunu gündəlikdə olan bütün digər məsələlər siyahısından seçdik. Çünki hesab etdik ki, diqqətin məhz bu mövzuya yönəldilməsi daha vacibdir.\nTerrorçuluğa qarşı təsirli və çox fədakar mübarizə olmadan biz qarşımızda duran məsələlərdən heç birini həll edə bilməyəcəyik. Müstəqilliyimizin ilk illərini xatırlayırıq. Həmin vaxt ermənilər Bakıda və digər yerlərdə vətəndaşlarımıza qarşı terror hücumuna keçmişdilər. Sabitlik mövcud deyildi. Sabitlik olmayan yerdə inkişaf da ola bilməz. Biz bunu öz təcrübəmizdən çox yaxşı bilirik. Yalnız 1990-cı illərin ortalarından etibarən Azərbaycanda siyasi sabitlik yaradıldı. Biz inkişaf etməyə, sərməyələr cəlb etməyə, iqtisadiyyatımızı və siyasi sistemimizi müasirləşdirməyə və Azərbaycanda demokratik sistemin yaradılmasına başladıq", deyə Azərbaycan Prezidenti çıxışında bildirib.\n"Bu halda heç kəs inkişaf haqqında danışa bilməz. Belə halda nə sərmayələr qoyulur, nə islahatlar aparılır. Demokratik inkişaf getmir. Çünki beynəlxalq terrorçuluğa məruz qalan ölkələr öz mübarizəsi ilə cavab tədbirlərini görməlidirlər. Bu isə çox təhlükəli nəticələrə aparır. Buna görə də terror hədələrinin aradan qaldırılması və yaxud onların azaldılması inkişaf üçün ilkin əsas şərtdir. Buna görə, biz bu mövzunu beynəlxalq gündəlikdə dayanan bütün digər vacib mövzular içindən seçdik və Təhlükəsizlik Şurasının sessiyasında onu geniş şəkildə qaldırdıq. Təşəbbüsümüzün nəticəsi olaraq, çox əhəmiyyətli bəyannamə qəbul edildi. Hesab edirəm ki, bu bəyannamə səylərin səfərbər olunmasına yardım edir və edəcəkdir. Səylər birləşdirilmədən heç bir ölkə terrorçuluğa qarşı mübarizədə uğur əldə edə bilməz.\nBurada biz digər mühüm məsələyə gəlib çıxırıq. Bu isə xalqların sülh şəraitində dinc yanaşı yaşaması məsələsidir. Əfsuslar olsun ki, biz beynəlxalq mətbuatı oxuyanda görürük ki, bəzən terrorçuluğu islamla bağlamaq cəhdləri vardır. Artan islamofobiya ilə bağlı müsəlman aləmində müəyyən narahatlıq vardır. Fikrimcə, beynəlxalq ictimaiyyət, xüsusən də media nümayəndələri, qeyri-hökumət təşkilatları daha məsuliyyətli davranmalıdırlar və bütün dünyada 100 milyonlarla müsəlmanın hisslərinə toxunmamalıdırlar", deyə Prezident deyib.\n"Fikrimcə, bu, daim diqqətdə qalmalı mühüm məsələlərdən biridir. Biz səylərimizi birləşdirmədən bu məsələni lazımi şəkildə həll edə bilməyəcəyik.\nBu nəticələrə yalnız müvafiq dövlət siyasəti ilə nail olmaq mümkün deyildir. Bizə gəldikdə, çox xoşbəxtik ki, cəmiyyətdə olan əhval-ruhiyyə və hökumətin siyasəti eyni məqsədlərə xidmət edir. Sülh şəraitində inkişaf, Azərbaycanda bütün millətlərin və dinlərin nümayəndələri arasında dostluq bu məqsədlərdəndir. Ölkəmiz burada yaşayan insanların hamısının vətənidir. Bu, bizim siyasətimizdir, bu siyasət davam edəcək və gələcəkdə daha da güclənəcəkdir. Əminəm ki, bu sahədə əldə etdiyimiz uğurlar nəinki Azərbaycana təsir göstərəcəkdir, artıq göstərir, hətta onun hüdudlarından kənara da çıxır", deyə dövlət başçısı bildirib.\n"Onlar oxuya və yaza bilməyən gənclərdən istifadə edirlər və onların beyinlərini doldururlar, təbliğat aparırlar, gənc nəsli səhv yola çəkirlər. Təəssüf ki, dünyanın bəzi yerlərində biz təhsildə və sosial məsələlərin həllində inkişaf yox, geriləməni görürük. Bəzi hallarda, sosial ədalətsizlik də terrorçuluq və terror təşkilatları üçün təkandır. Beynəlxalq terror təşkilatları cəmiyyətdəki bütün çatışmazlıqlardan istifadə edirlər və öz cərgələrinə mümkün qədər çox insanı cəlb etməyə, onların beyinlərini doldurmağa çalışırlar. Buna görə, təhsil terrorçuluğa qarşı mübarizənin aparılmasında ən böyük meyarlardan biridir. Azərbaycan təhsil sahəsinə çox böyük əhəmiyyət və diqqət verir. Ölkəmizdə savadlılıq 100 faiz səviyyəsindədir. Gənclərimiz təhsil alır, biliklərə malikdirlər. Biz dünyaya açığıq, bizdə media azadlığı və bütün digər azadlıqlar mövcuddur. Bizdə azad internet vardır. Dünya ölkələrinin heç də hamısı senzurasız internetin olması ilə öyünə bilməz. Azərbaycanda internet istifadəçilərin sayı hazırda 70 faizdən çoxdur.\nƏlbəttə ki, yoxsulluğun azaldılması məsələsi də vardır. Bu amil nəinki, terrorçuluğa qarşı mübarizənin aparılmasında, xüsusən də yoxsul ölkələrdə həmin məsələnin aradan qaldırılmasında vacibdir. Yenə də öz təcrübəmizə gəldikdə, deyə bilərəm ki, biz yoxsulluğun azaldılmasında çox böyük irəliləyişə nail olmuşuq. Ümumiyyətlə, son 10 il ərzində Azərbaycanın iqtisadi inkişafı çox böyük təəssürat bağışlamışdır. Son 10 il ərzində iqtisadiyyatımız dünyada ən sürətlə artan iqtisadiyyatlardan biri olmuşdur. Ümumi daxili məhsul 3 dəfə artmış, yoxsulluq 10 il əvvəlki 50 faizdən 2012-ci ilin statistik göstəricilərinə görə 6 faizə düşmüşdür. Azərbaycanda 1 milyon 100 mindən artıq iş yeri açılmışdır, iqtisadi durum, həmçinin maliyyə durumumuz sabitdir. İqtisadi böhran illərində iqtisadiyyatımız artmaqda davam etmişdir. Hazırda ümumi daxili məhsulun strukturu təqdirəlayiqdir. Ümumi daxili məhsulda qeyri-enerji sektorunun payı sürətlə artır - ötən il bu, 10 faiz olmuşdur. Xarici borc isə ümumi daxili məhsulun cəmi 7 faizini təşkil edir. Beynəlxalq reytinq agentlikləri, onlardan əsas üçü - Fitch, Moodys, Standard & Poors bəzi inkişaf etmiş ölkələrin reytinqini aşağı saldığı halda, Azərbaycanın kredit reytinqini artırmışdır. Yoxsulluğun və işsizliyin azaldılması son 10 il ərzində Azərbaycanın ümumi inkişafının əsas elementlərindən biri olmuşdur. Əminəm ki, gələn illər ərzində biz yoxsulluğun bir sosial amil kimi tam həllinə nail olacağıq.\nƏminəm ki, bu gün bu mübarizənin daha səmərəli qurulması ilə və dünyanı daha təhlükəsiz etməklə bağlı bir çox müzakirələr aparılacaq, rəylər söyləniləcək, təcrübə mübadiləsi baş tutacaqdır",deyə Prezident bildirib.


Şəkidə kütləvi dava: Xəsarət alanlar var Azmedia.az\nHadisə 2 İyun 2020, 12:17\nŞəkidə kütləvi dava olub, iki nəfər xəsarət alıb.\nAzmedia.az-ın məlumatına görə, iyunun 1-də axşam saat 22:00 radələrində rayonun Çələbixan qəsəbə sakinləri olan 1991-ci il təvəllüdlü Qacay Mürşüd oğlu Məmmədov başın təpə nahiyəsinin kəsilmiş-cırılmış yarası, 1977-ci il təvəllüdlü Elman Kərəm oğlu Rəhimov isə sağ əlin ovucunun kəsilmiş yarası xəsarəti ilə Şəki Rayon Mərkəzi Xəstəxanasına daxil olublar.\nMəlum olub ki, Q.Məmmədov, E.Rəhimov və daha iki qəsəbə sakini arasında dava baş verib və bu zaman onlar xəsarət alıb. Q.Məmmədova lazımi tibbi yardım göstərilib, müalicəsi xəstəxananın Əsəb xəstəlikləri şöbəsində aparılır. E.Rəhimovun xəsarəti yüngül olduğundan ona lazımi yardım göstərildikdən sonra evə buraxılıb.


2017201620152014201320122011 Bank Respublika nizamnamə kapitalını artırdı.\n15 İyul 2016-cı il tarixində Bank Respublika ASC-nin Baş ofisində səhmdarların ümumi yığıncağında bankın nizamnamə kapitalının 20 mln. manat artırılmasına dair qərar qəbul olunmuşdur.\nBu qərar əsasında 15.09.2016-cı il tarixində səhmlərin alınması məqsədi ilə bankın mövcud səhmdarları tərəfindən Milli Depozit Mərkəzinə 20 mln. manat köçürülmüşdür.\nBu artım nizamnamə kapitalın 53% təşkil edib, bankın nizamnamə kapitalı isә 57.5 mln. manata çatdırılmışdır.\nKapitalın artımı bankın inkişaf strategiyasına uyğun olaraq həyata keçirildi və bankın dayanıqlı inkişafını təmin edib əməliyyat və kreditləşdirmə imkanlarını genişləndirәcək.\nKapitalın gücləndirilməsi həmçinin əsas inkişaf sahələrindən biri olan korporativ bankçılıq sahəsində daha geniş işin aparılmasına imkan yaradacaq.\nElektron bankçılıq kanalları, kart məhsulları və digər innovativ bank xidmətləri bu addımdan sonra daha böyük tədbiq imkanları alacaqlar.\nBank Respublika 22 may 1992-ci il tarixdə Azərbaycan Respublikası Milli Bankının lisenziyası əsasında fəaliyyətə başlamışdır və artıq 24 ildir ki öz müştərilər üçün faydalı olmaq prinsipi ilə fəaliyyət göstərir.


İstehsalat təcrübəsi qabaqcıl istehsalata təkan verir | British Council\nİstehsalat təcrübələri Birləşmiş Krallıqda iqtisadiyyat üçün həyati əhəmiyyətə malik olan mühəndislik sahəsi üzrə kvalifikasiyaların artırılması üçün mükəmməl üsuldur. Burada Şimal Şərq regionunun ən nüfuzlu biznes rəhbərlərindən biri, "Ford Engineering" şirkətinin sədri Cef Ford MBE istehsalat təcrübələrinin onun uğurlu şirkəti, mühəndislik sahəsi və ümumilikdə Şimal Şərq sənayesi üçün bu qədər vacib olduğunu şərh edir.\nİngiltərənin Şimal Şərq hissəsi qabaqcıl istehsalat mərkəzidir. Ford Engineering, Nissan, Siemens, Hitachi kimi şirkətlərin vətəni, sürətlə inkişaf edən kiçik şirkətlərin ev sahibi olan region bütün dünyada tələbat olan dəyərli məhsulların istehsalı sahəsində ön sıradadır.\nİstehsalat təcrübələri bu görkəmli uğur hekayəsinin əsas hərəkətverici qüvvələridir. Onlar çox sayda şirkətin yeni bacarıqları işə cəlb etməsinə - nəticədə daha məhsuldar və rəqabətə davamlı olmasına imkan verib.\nOdur ki, təlim təşəbbüsümüzü həyata keçirmək üçün Geytshed Kolleci ilə əməkdaşlığa başlamışıq. Gənclər frezer və tokar dəzgahlarından istifadə etməkdən kompüter əsaslı dizayn texnologiyası (CAD) vasitəsilə maşınqayırma təsvirlərinin yaradılmasına qədər istehsalat təcrübəsinə başlamaları üçün ehtiyacları olan bacarıqları onlara qazandıracaq intensiv təcrübə keçmək şansı qazanır. Onlar eyni zamanda sexdə sağlamlıq və təhlükəsizlik tədbirlərini, mühəndislik tapşırıqları üçün hazırlaşmağı, eləcə də riyazi hesablamalar aparmağı və qaralama hesabatlar hazırlamağı da öyrənir. Proqramın əsas elementi təlim iştirakçılarının işəgötürənlərin gənc işçilərindən nə gözlədiklərini tam şəkildə anlamalarını təmin etməklə onları "işə hazır" vəziyyətə gətirməkdir. Bütün bunlar onların istehsalat təcrübəsinə başlayan zaman tam hazırlıqlı olduqlarını göstərir.\nTəbii olaraq, tədrisimiz bizə hazır kadrlar verdiyi üçün ondan faydalanırıq - ancaq bu, bütün regiondakı mühəndislik firmalarının faydalanması üçün nəzərdə tutulub. Belə ki, proqram Şimali Şərqdə mövcud olan yeganə bu cür təlim proqramıdırvə yeni bacarıqların axınına ehtiyacı olan istehsal sənayemizə müsbət dəyişikliklər gətirə bildiyimiz üçün çox qürurlanıram.\nAncaq hələ çox iş görülməlidir. Şirkət və kolleclər gənclərdə istehsalat və mühəndislik karyeraları haqqında məlumatlılıq formalaşdırmaq üçün məktəblərlə işləməlidir. Müəllim və mühazirəçilər öz proqramlarını işəgötürənlərin ehtiyaclarına daha çox uyğunlaşdırmalıdır. Region olaraq özümüzü daha yaxşı təqdim etməli və dünyaya istehsal imkanlarımız haqqında məlumat verməliyik. Hökumət ixtiyari istehsalat təcrübəsi hədəfləri təyin edərkən təlimin keçirilmə keyfiyyəti məsələsinə daha çox diqqət yetirməlidir.\nBütün bunlara baxmayaraq, İngiltərənin Şimal Şərqinin öyünəcək çox şeyi var. Yerli gənclərin bizim təlimimizi tamamlayıb uğurlu mühəndislik karyeralarına başladıqlarını görmək şəxsən məni çox məmnun edir. Keçən sentyabr təlimə başlayan iştirakçılar qrupunun üçdə ikisi yerli gənclərdir. Biz yerli insanlar üçün yerli işlər təmin edirik və bu, məni, həqiqətən, çox qürurlandırır.\nGeytshed Kolleci ilə tərəfdaşlığımız proqramın müvəffəqiyyət qazanmasına təkan verib. Onlar oxşar düşüncəli təşkilat kimi şirkətimizin və mühəndislik sahəsinin ehtiyaclarını həqiqi mənada anlayır və dəyişiklik yaratmaq üçün operativ şəkildə işləməyə hazır idilər. Bu cür proqramlar sahənin gələcəyini qorumağa, iqtisadiyyatı canlandırmağa və daha çox gənci iş dünyası üçün hazırlamağa kömək edəcək.\nYeganə peşmanlığım bu təlimlərə daha tez başlamış olmamağımdır. Bu iş yerli cəmiyyətə borcumuzu müəyyən dərəcədə qaytarmaq və regionun istehsalat sahəsinin qabaqcıl olmasına kömək etmək üçün mükəmməl vasitədir.\nGeytshed Kolleci və təklif olunan kurslar haqqında əlavə məlumat əldə edin\nFord Engineering haqqında məlumat


Krasnoyarskda Nar bayramı keçirilib – Yenicag.Az\nRusiyanın Krasnoyarsk şəhərində yaşayan azərbaycanlılar Nar bayramı keçirib. Tədbir Krasnoyarsk diyarı Ümumrusiya Azərbaycan Konqresinin (ÜAK) Krasnoyarsk regional bölməsi və Rusiya Azərbaycan Gənclər Birliyinin (AMOR) yerli nümayəndəliyi tərəfindən təşkil olunub.\nBayram çərçivəsində Azərbaycan xalqının ədəbiyyatı, milli geyimləri, dekorativ-tətbiqi sənət əşyaları, nardan hazırlanmış ənənəvi milli mətbəxin nümunələrindən ibarət sərgi nümayiş etdirilib. Tədbirin keçirildiyi səhnə isə dəstərxan, milli xalçalar, narla dolu toxunma səbətlər və bannerlərlə bəzədilib.\nBayram şənliyində “Odlar Yurdu” Azərbaycan xalq mahnı və rəqs ansamblı, müğənnilər, həmçinin şən və hazırcavablar komandasının üzvləri çıxış edib, kiçik müsabiqələr təşkil olunub.\nTədbirdə Krasnoyarsk diyarı Qubernatorunun İctimai Əlaqələr İdarəsinin, Dostluq Evinin nümayəndələri, ÜAK-ın yerli təmsilçiləri, digər ictimai birliklərin rəhbərləri, KİV nümayəndələri, azərbaycanlılar, yerli sakinlər iştirak edib.\nAzərbaycan diaspor fəalı Səadət Qarayeva KİV nümayəndələrinə narın vətəni Azərbaycanla bağlı, xalqımızın zəngin milli-mədəni irsi, onun musiqisi, milli mətbəxi, adət-ənənələri barədə məlumat verib. O, bildirib ki, bu bayram şənliyi, yerli sakinlərin tədbirdə iştirakı Azərbaycan və Rusiya, eləcə də xalqlarımız arasındakı çoxəsrlik qonşuluq və dostluq münasibətlərini növbəti dəfə ahəngli şəkildə əks etdirir.\nTarix: 28.10.2016 - 13:15\n10 saat öncə 1841\n6 saat öncə 1060\n6 saat öncə 721\n5 gün öncə 6893\nNIKOIL bank nizamnamə kapitalını 34 milyon manatadək artırdı\n5 gün öncə 1507\n1 gün öncə 1440\n1 həftə öncə 1202\n1 həftə öncə 2003\n4 həftə öncə 1702


Ramiz Mehdiyev cəbhədə baş verənlərdən DANIŞDI - Unikal.org\nUnikal.org xəbər verir ki, bunu Azərbaycan Milli Elmlər Akademiyasının Prezidenti, akademik Ramiz Mehdiyev son günlər Azərbaycan-Ermənistan sərhədində baş verənlərə münasibət bildirərkən deyib.\nO bildirib ki, Ermənistan hər vəchlə erməni xalqının diqqətini daxildə yaranmış ağır siyasi və iqtisadi böhrandan yayındırmağa çalışmaqla, münaqişəni dövlət sərhədinə keçirib öz havadarlarının həm hərbi, həm də informasiya dəstəyindən açıq şəkildə istifadə etməkdən çəkinmir:\nSon təcavüz aksiyasının gedişində ermənilərin qarşıya qoyduqları başlıca məqsəd Milli Ordumuzun Qərb bölgəsindəki real döyüş resurslarını, reaksiya imkanlarını üzə çıxarmaqdır. Bu məlumatlar gələcəkdə Qarabağ zonasında başlaya biləcək hər hansı irimiqyaslı döyüş əməliyyatlarının planlaşdırılması nöqteyi-nəzərindən ermənilər üçün həyati əhəmiyyət daşımaqdadır.\nBu təxribatın əsas siyasi məqsədlərindən biri də heç şübhəsiz ki, Azərbaycanın ictimai-siyasi nəbzini yoxlamaqdan ibarətdir.\nErməni işğalçıları bilməlidirlər ki, Azərbaycan Prezidenti və xalqımız heç vaxt əzəli torpaqlarımızın itirilməsilə barışmayacaq. Qarabağ məsələsi siyasi baxışlarından asılı olmayaraq bütün azərbaycanlıların qanayan yarasıdır. Əminəm ki, ordumuzun qəhrəmanlığı, Prezident İlham Əliyevin qətiyyəti və xalqımızın iradəsi ermənilərə öz mənfur niyyətlərinə çatmağa imkan verməyəcəkdir.


“Excelsior Hotel & Spa Baku” oteli mətbuatda işıqlandırılmada öndə\nİqtisadiyyat 3 Oktyabr 2016 10:16 (UTC+04:00)\n“Media Consulting & Services” şirkəti 2016-cı ilin sentyabr ayında mətbuatda ən çox işıqlanan otellərin adlarını açıqlayıb. Şirkətin apardığı araşdırmalara əsasən “Excelsior Hotel & Spa Baku” oteli sentyabr ayında mətbuatda işıqlanan məlumatların sayına görə birinci yerə çıxıb. Bu barədə Trend-ə oteldən məlumat verilib.\nSentyabr ayında “Excelsior Hotel & Spa Baku” otelinin fəaliyyəti ilə bağlı mətbuatda 100 məlumat işıqlanmışdır. Media monitorinq 10 televiziya, 35 çap və 170 online media daxil olmaqla 215-dən çox mənbədə işıqlanan məlumatları say, xarakter və məzmun üzrə təhlil edilərək, sektorlar üzrə şirkətlərin media reytinqi hesablanıb.\n“AtaHolding” ASC Korporativ Kommunikasiya şöbəsinin rəisi Dilara Zamanova bildirib ki, “Əldə etdiyimiz uğuru ictimaiyyətlə və müştərilərlə düzgün qurduğumuz işin nəticəsi kimi qiymətləndiririk. Sentyabr ayında “Excelsior Hotel & Spa Baku” otelində “The Most Stylish one” tədbiri və PR mütəxəssislər üçün “Böhrandan əvvəl kommuniasiyalar” təlimi keçirilmişdir. Həmçinin, otelin fəaliyyəti, xidmətləri və yenilikləri haqqında məlumatların ictimaiyyətə açıqlanmasına böyük önəm veririk”.\n“Excelsior Hotel Baku” oteli 2005-ci ilin avqust ayından fəaliyyət göstərir. Oteldə 1 "İmperial" kral otagi, 2 "Royal" suit otaq, 4 "Crown" suit otaq, 45 "Heritage" lüks otaq ve 9 "Duke" standard otaq, həmçinin, konfrans zalları, biznes mərkəzi, restoran və barlar və şəhərin ən gözəl və böyük Spa və sağlamlıq mərkəzi var.


2021, 01 Avqust, bazar, Bakı vaxtı 11:56\nRusiya prokurorluğu Timoşankonun işinə xitam verəcək Azərbaycanda pensiya yaşı artırılır. Parlamentdə hazırlanan «Vətəndaşların pensiya təminatı haqqında» yeni qanun layihəsində nəzərdə tutulur ki, pensiya yaşı 65 yaşa yaxınlaşdırılsın. İndi Azərbaycanda qadınlar 57, kişilər isə 62 yaşında təqaüdə çıxır. Azərbaycan Həmkarlar İttifaqları Konfederasiyasından Kazbek Ələkbərov deyir ki, dövlət sayı 1 milyon nəfərdən artıq olan böyük bir pensiyaçı ordusunu saxlamaqda çətinlik çəkir.\nKazbek Ələkbərov deyir ki, bir tərəfdən pensiyaçıların sayı artır, o biri tərəfdən beynəlxalq təşkilatlar istəyirlər ki, Azərbaycan hökuməti ölkədə yoxsulluğun səviyyəsini azaltsın. Buna görə də təqaüdün minimum səviyyəsi artırılmalıdır və son illər təqaüdlər bir neçə dəfə artırılıb.\nSosial Müdafiə Fondundan Oqtay İbrahimov deyir ki, belə bir qanunun qəbul edilməsini həm də o zəruri edir ki, ölkədə yeni pensiya sistemi tətbiq olunmağa başlayır, bu sistem pensiyaların fərdi uçotu adlanır və mahiyyəti odur ki, hər bir vətəndaş işlədiyi dövrdə sosial müdafiə fonduna nə qədər ödəmələr etsə, onun hesabında nə qədər pul yığılsa, həmin məbləğə uyğun pensiya alacaq. Oqtay İbrahimov deyir ki, bu baxımdan pensiya yaşının qaldırılması vətəndaşlara sərf eləyir. Onun bildirdiyinə görə, əgər vətəndaş təqaüdə tez çıxarsa, onun hesabında toplanan vəsait yetərli olmaya bilər. Oqtay İbrahimov bildirir ki, indi dünya dövlətlərində orta təqaüd yaşı 65-dir, amma Azərbaycanda hələ də Sovetlər Birliyində müəyyənləşən yaş hədləri qüvvədədir. Halbuki onun sözlərinə görə, son onilliklərdə dünyada həyat səviyyəsinin və buna uyğun olaraq orta ömür uzunluğunun artması müşahidə olunur. Yeni qanunvericilikdə qadınlarla kişilərin pensiyaya çıxma yaşı arasında olan böyük fərqin də aradan qaldırılması nəzərdə tutulur. Oqtay İbrahimov deyir ki, əksər dünya ölkələrində də bu belədir. Onun sözlərinə görə, qadınların kişilərə nisbətən daha tez təqaüdə çıxması məntiqə də uyğun deyil, çünki statistik göstəricilərə görə, Azərbaycanda qadınlar kişilərdən daha çox yaşayır.\nDövlət Statistika Komitəsinin məlumatına görə, Azərbaycanda kişilər üçün orta ömür müddəti 69, qadınlar üçünsə 75-dir. Pensiya yaşı müəyyən ediləndə bu rəqəmlər nəzərə alınır. Amma bu rəqəmlərin dəqiqliyinə şübhə ilə yanaşanlar da var. Ümumdünya Səhiyyə Təşkilatının son hesabatında göstərilir ki, Azərbaycanda orta ömür uzunluğu 63 yaşdır və bu rəqəm Azərbaycan statistikasıyla uzlaşmır. İqtisadçı ekspert Vüsal Qasımov da yerli statistik göstəricilərlə razılaşmır. Onun fikrincə, keçid dövrünü yaşayan ölkədə orta ömür müddətinin yüksək olması mümkün deyil, çünki belə ölkələrdə sosial müdafiənin və tibbi xidmətə əlyetərliliyin səıviyyəsi aşağı olur. Bununla belə Vüsal Qasımov təqaüd yaşının artırılmasında müsbət cəhətlər olduğunu da deyir. Onun sözlərinə görə, bu, hökumətə imkan verəcək ki, pensiyaların ümumi məbləğini daha da artırsın.


Bu gün Xocavəndin işğalı günüdür\n2 Oktyabr 2015 10:25\nBu gün Xocavəndin Ermənistan silahlı birləşmələri tərəfindən işğalından 23 il ötür. Rayon Ağdam - Füzuli avtomobil yolu kənarında, dağətəyi düzənlikdə yerləşir.\nAZƏRTAC xəbər verir ki, Azərbaycanı qədim yaşayış məskəni kimi dünyada tanıdan abidələrdən biri, dəniz səviyyəsindən 900 metr hündürlükdə yerləşən, uzunluğu 190 metr, əhəng daşları oksfordkimeric dövrünə aid olan Azıx mağarası Xocavənd rayonunun Füzuli rayonuna yaxın, Azıx kəndinin 1 kilometr cənub-şərqində yerləşir.\nİşğal altında olan Xocavəndin ərazisi bütövlükdə ekoloji terrora məruz qalıb. Azıx mağarasını ermənilər silah anbarına çeviriblər. Rayonun ərazisində yerləşən və ümumi sahəsi 25,5 min hektar olan Xocavənd meşəsində palıd ağacları qırılaraq ermənilər tərəfindən daşınıb, Xonaşen çayının kənarlarında bitən təbii meşə isə tamamilə məhv edilib. Xocavəndin Yelli Gədik sahəsində Füzuliyə gedən yolun sağ və sol tərəflərində avtomobil yollarının mühafizəsi məqsədilə əkilən ağaclar da kəsilib.\nMəlum Qarabağ hadisələri başlayandan sonra Xocavəndin kəndləri işğal olunmuş, sakinləri respublikamızın 39 rayon və şəhərində məskunlaşmışlar.\nXocavənd qəhrəman rayondur. Yüzdən çox xocavəndli vətən uğrunda döyüşlərdə şəhid olub.


Təbiəti qorumaq, qayğısına qalmaq hər birimizin vətəndaşlıq borcudur » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n23 May 2020, 14:30 326\nBu gün ekoloji tarazlığın qorunub saxlanması, təbii ehtiyatlardan rasional istifadə, su, torpaq və atmosfer havasının çirklənmədən mühafizə edilməsi ümumbəşəri problemə çevrilib. Sağlamlığımızı təmin etmək üçün ilk növbədə təbiəti sağlamlaşdırmaq, ətraf mühiti qorumaq gərəkdir.\nBunu Trend-ə açıqlamasında Milli Məclisin Təbii ehtiyatlar, energetika və ekologiya komitəsinin sədri Naqif Həmzəyev bildirib.\n"Hər bir insan ağac əkməlidir, becərməlidir, böyütməlidir. Əgər kimsə sağlam ağacı kəsirsə, o, nəinki xalqına, millətinə, ölkəsinə xəyanət edir, o, öz ailəsinə, özü-özünə xəyanət edir. Təbiətin ölkəmizə bəxş etdiyi zəngin sərvətlərə xüsusi qayğı ilə yanaşmaq, belə misilsiz xəzinələri bəşəriyyətin gələcəyi naminə qorumaq üzərimizə düşən başlıca vəzifələrdəndir”. Xalqımızın ulu öndəri Heydər Əliyevin zamanında söylədiyi bu sözlər bu gündə öz aktuallığını qoruyub saxlayır. Dövlətimizin ekoloji siyasətinin, təbiətə dəyər verməsinin və ona qayğı ilə yanaşmasının bəhrəsidir ki, insanlar təbiətlə bir vəhdət şəklində yaşayır, təbiətimizi, zəngin flora və faunamızı qoruyur, ölkəmizin yaşıllıqlar diyarına çevrilməsi üçün əllərindən gələni edirlər.\nBu gün Azərbaycanın hər yerində vətəndaşların iştirakı ilə ağacəkmə aksiyaları keçirilir, flora və faunanın genefondunun mühafizəsi üçün "Qırmızı Kitab” yaradılıb, nadir və nəsli kəsilməkdə olan növlərin tədqiqi üzrə mütəxəssislər mütəmadi monitorinqlər keçirirlər. Ölkəmizin hər yerində yaşıllıqlarınsalınmasında, təmizlikişlərindəvətəndaşlarımız fəallıq göstərirlər. Onların əkdikləri ağaclar təbiətə rəngarənglik, gözəllik, eyni zamanda təmiz hava bəxş edir.


Vaxt.Az - «Ey Türk əsgəri, ...»\n17:03 | 15 sentyabr 2017 | Cümə Məqaləyə 979 dəfə baxılıb Şriftin ölçüsü\n«Ey Türk əsgəri, ...»\nBakı əhalisinin Türk Ordusuna müraciəti (1918-ci il)\n«Bakını xilas et!»\nBakılıların türk əsgərinə müraciəti: «Vətəninə bir qızıl ərmağan apar»\n«Heydər Əliyev məni elə qarşıladı ki...»\nƏnvər Paşanın nəvəsi: « Mütləq Bakıya gedəcəm»\n«Fəzail Ağamalıdan heç gözləməzdim»\n«Kimin haqlı olduğunu, kimin həmin cəmiyyətin başında duracağını həll edən Türkiyə vətəndaşlarıdır...»\n«Bakı kimi milyon və milyardlarla sərvətin olduğu şəhərin qapıları qarşısında günlərdən bəri zəfər quşunun qanadını yaxalamaq istəyən Türk ordusuna!\nÜrəkaçan bu gözəl şəhəri əgər siz zəbt etməsəniz, Türkün və ordusunun şərəfini indi içində olduğunuz xəndəklərdə basdıracaqsınız. Əgər siz bu sərvət və qızıl şəhərini ələ keçirməsəniz, sevgili böyük vətənimizə ən qiymətli bir hədiyyəni vermək fürsətindən məhrum olacaqsınız. Əgər siz mavi dənizin bu məşhur şəhərini ələ keçirməsəniz, Qafqaz türkləri və Türküstan müsəlmanlarının qəlbinə saplanmış olacaq zəhərli xəncərin üzərinə «eyvah, Türk bizə imdada gəlmədi» cümləsi yazılacaqdır. Qafqaz fəryad edəcək, Türküstan ağlayacaqdır.\nƏgər siz bu böyük İslam şəhərini zəbt etməsəniz, «Allah» deyənlərin varlığını ortadan qaldıran və qaldırmaq istəyən düşmənlər sizi öndən və arxadan əhatəyə alacaq, qıcırdılmış dişlər, yeni zülmlər üçün itilənmiş olacaqdır. Əgər siz dəmir borulardan dünyaya var-dövlət axıdan və dünyanın tərəzisində çox ağır gələcək olan bu hərb şəhərini zəbt etməsəniz, tarixin hüzurunda utancla yerə baxacaqsınız. Və bu gün dost-düşmən məmləkətlərində, ən kiçik bir evdə, ən adi adamların belə dillərində gəzən Bakı şəhəri nağılı türklərin məğlubiyyəti ilə bitmiş olacaqdır. Düşmənlər böyük və çox əzəmətli bir zəfərin açarlarını əllərinə keçirmiş olduqlarını elan edəcəklər.\nDostlar belə bir itkidən doğan üzüntülərini gizlətməyəcəklər və bizi qəmləriylə üzəcəklər.\nEy Türk əsgəri, əgər sən bu şəhəri almasan, Bakıda sənin üçün hazırlanan süfrələr qonaqsız qalacaq, sənin üçün tikilən paltarı düşmən geyəcəkdir. Sənə verilən vədlər yerinə yetirilməyəcək, sənin ayağın altında kəsilməli olan qurbanlar düşmənə qalacaq. Sənin üçün hazırlanan qızılı düşmən qarət edəcək.\nƏgər sən bu şəhəri almasan, İslam gəlinlərinin duvaqlarını kafirlər yırtacaq, yenə də mübarək İslam qanları qızıl şərab kimi vəhşi işgəncələrlə axıdılacaqdır. Sənin zəfərin üçün duaya açılan əlləri zalımlar kəsəcəkdir. Əgər sən bu sarı işıqlı qızıl şəhəri almasan, qadınlar saçlarını yolacaq, ağıllarını itirəcəklər. İndiyə qədər axan qanlar boş yerə axmış olacaq. Sən də bu tozlu-torpaqlı yerlərdə pərişan və səfil dolaşacaqsan. Türkün gözlərini oyub saplara düzən düşmənlərə bayramlar hazırlayacaqsan.\nLakin sən, ey Türk əsgəri, ingilislərin gücünü Çanaqqalada qırdın. Ən böyük döyüş gəmilərinin böyük top mərmilərinə aylarla sinə gərdin. Qut-ül-Amarədə 14 min əsir aldın. Qarşıdakı düşmənin çoxunu, erməniləri Qarsdan, Azərbaycandan bəri qabağına qataraq bu şəhərə qovdun. Türk adını ucaldan Çanaqqala, Qut-ül-Amara, Qalisiya, Rumıniyadan sonra Qafqaz gələcək və Bakı şəhəri də igidlik tacının bir almazı olacaqdır. Bakını xilas et. Vətəninə bir qızıl ərmağan apar».\nP.S. Raqif Raufoglu bu məktubu bu səhər 106,3 FM dalğasında çox təsirli oxudu. Təşəkkürlər, Gözəl İnsan! Təklif edirəm o ifanı internetə mütləq yerləşdirəsiniz.


Şkaf tipli (2)\n20-30 m² (8)\n30-40 m² (7)\n40-50 m² (8)\nSizi sərinlədən dünya markaları Optimalda!\nYay aylarının vazgeçilməzi olan kondisionerlər, qışaylarında da tələb olunur.\nKondisioner alarkən sizə uyğun olanı seçərkən, enerji sinfinə, soyutma və isitməsinə, BTU gücünə diqqət etməlisiniz. BTU nədir? BTU – kondisioner gücü olaraq qeyd olunur. Uyğun BTU məkanın böyüklüyü, binanın mövqeyi, otağın adam tutumu və pəncərə sayına əsasən müəyyən olunur.Kondisionerlərinizi seçərkən diqqət etməyiniz lazım olan digər bir mövzu isə qənaətcilelektrik istifadəsidir.\nKondisionerləri optimal.az saytında brend, BTU, rəng, qiymət üzrə filterləyib, istəyinizə uyğun modeli tapa bilərsiniz. Siz seçdiyinz kondisionerləri mağazalarımıza yaxınlaşaraq və ya optimal.az saytından faizsiz kreditlə əldə edə bilərsiniz. Markasından asılı olmayaraq bütün kondisionerlərin quraşdırılması Optimal Servis Mərkəzi tərəfindən həyata keçirilir. Kondisioner quraşdırılması zamanı kran və ya digər qaldırıcı texnikaya ehtiyac yaranarsa,bu, müştəri tərəfindən təmin olunmalıdır. Müştəri texnikanı təmin edə bilmədiyi hallarda ödənişli xidmət olaraq servisin imkanlarından istifadə edilə bilər. Kondisionerlər Bakı, Sumqayıt və Abşeron ərazisi üzrə 4 saata, regionlara isə 24 saata pulsuz çatdırılır. Üstəlik məhsulları zəmanətlə və ən sərfəli kredit şərtləri ilə əldə edə bilərsiniz.\nKondisioner Hisense AS-12HR4SVDTU1B\nBrendHisenseNövDivara quraşdırılmış split sistemTəsir sahəsi40-45 m²Kompressor növüKlassik (On/Off)İstilik/Soyutma qabiliyyəti12000 BTUFreon növüR410A..\nBrendHisenseNövİsitmə/SoyutmaTəsir sahəsi60 m²Enerji sinfiA+Ölçülər91x22.3x27.5 sm QazR410Boru3 mHəcm18000 BTUİsitməVarSoyutmaVarDispleyVarRəngAğ..


Nurlan Novruzov ölkə xaricində çıxış edən azsaylı azərbaycanlı futbolçulardandır. Artıq 4 ildir ki, Azərbaycanı tərk edib və bizim çempionata qayıtmaq fikrində olmadığını bildirir.\nHazırda Nepalın “Maçhindra” klubunda çıxış edən 29 yaşlı yarımmüdafiəçi Qol.az saytına müsahibəsində maraqlı fikirlər səsləndirib.\n- Nurlan, Nepalda necə gedir işlərin?\n- Şükürlər olsun ki, çempionatı birinci yerdə başa vurduq. Kubokda isə finalda uduzduq. Aprelin 5-də Asiya Çempionlar Liqasında oyunumuz var. Rəqibimiz Şri-Lankanın “Blue Star” komandasıdır. Pley-off oyunudur, bir matçdan ibarət olacaq. Bəxtimizdən oyun bizim meydanda olacaq. Qalib gəlsək, ikinci mərhələdə Hindistan klubu ilə düşəcəyik.\n- Nepalda yaşamaq necədir? Ora yğunlaşa bilmisən?\n- Paytaxt Katmanduda yaşayıram. Əsasən burada oluram. Qıraq yerlərə 1-2 dəfə getmişəm. Doğrudan da Latmandu gözəl yerdir. Turistlər bura çox gəlir. Əsas da alpinistlər. Gözəl, mənzərəli yerdir. İnsanları da yaxşıdır. Burada darıxmıram, artıq öyrəşmişəm.\n- Dünyanın ən uca dağ zirvəsi olan Everest Nepaldadır. Ora getmisən?\n- Bəli, 3 dəfə getmişəm. Həmişə videolarda baxırdım. Amma canlı görmək tamam başqa bir şey imiş.\n- Mövsüm ərzində qollarınla komandana çox fayda vermisən. Çempionluq gətirən qolu da sən vurdun. Yəqin ki, orada sənə qarşı insanların münasibəti yaxşıdır.\n- Çox yaxşıdır, sağ olsunlar. Həmişə hörmətlə yanşırlar. Azarkeşlər məndən hər gün nəsə gözləyirlər. Ona görə də yaxşı oynamağa məcburam.\n- Komandada ünsiyyəti necə qurursan? Dil sarıdan çətinlik yoxdur ki?\n- Şükür, yaxşıdır. İngiliscə normal danışıram deyə çətinlik çəkmirəm. Həm komanda yoldaşlarımla, həm də rəhbərliklə münasibətlərimiz çox yaxşıdır.\n- Klubun maliyyə durumu necədir?\n- Yaxşıdır. İstər yerlilər, istərsə də legioner futbolçular əmək haqlarını vaxtında alırlar.\n- Sirr deyilsə, klubdan aylıq gəlirin nə qədərdir?\n- Əslində bunu deməyim düzgün deyil. Çox almıram. Mənə çatan 2500 dollardır. Amma burada artıq xərcim də olmur, klubun hesabına oteldə qalıram. Ona görə də hər şey normaldır.\n- Artıq 4 ildir legioner həyatı yaşamağın yaxşı haldır. Bizim xarici klublara gedən futbolçularımız Azərbaycan çempionatına çox tez qayıdır...\n- Bizim çempionata qayıtmağım üçün maraq olmalıdır axı. “Qarabağ”ı çıx, qıraqdan futbolumuza bax. Görün 2015-2016 mövsümündən sonra çempionat hara enib. Mənim Azərbaycana qayıdıb-qayıtmamağım önəmli deyil. Məsələ odur ki, Azərbaycan futbolu çox bərbad durumdadır. İnanmıram ki, belə davam etsin. Yəni bu gedişlə futbolumuz tamam çökəcək. Bundan sonra futbol olmasa, daha yaxşı olar. Azərbaycan futbolunun adını saxlayan təkcə “Qarabağ”dır. Bu klub olmasa, heç Azərbaycan çempionatına da baxan olmaz. Avropada normal oynayan da bircə “Qarabağ”dır. Bu səviyyədə başqa hansı klub bizi Avropada tanıda bilər? Heç biri. Real danışmaq lazımdır.\n- Millimizin Malta və Latviyaya uduzmasına təəccübləndin?\n- Milli komandamız göz qabağındadır. Sabah hansısa futbolçumuz gedib Latviyada oynasa, deyəcəklər ki, Latviya çempionatı nədir ki? Qəribə millətik. Guya İtaliya kimi futbol ölkəsiyik. Gedib TOP-5 çempionatlarında oynamalıyıq ki, qıraqdan danışanlar bəyənsinlər. Biz o səviyyədə deyilik axı. Kimdir bizim çempionatın oyunçusuna yaxın duran. Bu gün Maltaya, Latviyaya uduzuruq. Hansı ki, bizim millimiz Belçikaya, İsrailə qarşı necə futbol göstərirdi. Əvvəllər futbolumuz bundan qat-qat yaxşı idi. Futbolumuz indi nə gündədir. Bunu görmürlər, yoxsa görməzlikdən gəlirlər? Həqiqətən ayıbdır. Bu büdcə ilə Azərbaycan millisinin belə komandalara uduzması biabırçılıqdır. Bu, bizim üçün bir ləkədir. Açıq danışmaq lazımdır. Bizim özümüzdə bu qədər məşqçi var. Bu pullar De Byaziyə niyə verilir? Məqsədi anlamaq olmur. Baş məşqçi Azərbaycan millisi ilə heç nə edə bilmirsə, yola salın getsin də. Qurban Qurbanov millimizi çalışdıranda komandamız futbol oynamağa başlamışdı. Çox keçmədən göndərdilər. Səbəb nədir? Niyə De Byazi qədər öz məşqçimizə şans verilmədi? Özümüzə dəyər vermirlər. Çox fərqli bir sistem qurulub. Bəzən düşünürəm ki, danışmayım. Amma ayıbdır axı, qıraqdan bizə baxırlar. Azərbaycanlı məşqçi olsa, hansısa bəhanə gətirməz. Büdcəsi bizdən qat-qat aşağı olanlar irəliləyir, biz isə geri gedirik. Milliyə can yandırmaq lazımdır. Ümumiyyətlə, Azərbaycan futboluna can yandıran insanlar lazımdır. Yoxsa futbolumuz batır.\n- Millimizdə legionerlərin çoxluq təşkil etməsinə münasibətin necədir?\n- Bir insan ki, millidə pula görə oynayır, ondan nə gözləmək olar? Göz önündə olan şeylərdir. Həmişə onlar pul qazanıb gediblər. Söz deyiləndə də yerlilərə deyilir. Bununla Azərbaycan futbolu heç vaxt qabağa getməyəcək. Bizim çempionatda o qədər cavan uşaqlar var, şans verin də. Can yandıran, vicdanla işləyən insanlar yoxdur. Olsa, bu gün belə olmaz. Eddidən də güclü oyunçularımız var, Nazarovdan da.\n- Məsələn, sən Nazarov və Eddidən daha faydalı ola bilərsən?\n- Mən 21-22 yaşımda çempionatın bombardiri oldum, amma milliyə dəvət etmədilər. Onda da xarici baş məşqçi və eyni rəhbərlik idi. Üstündən bu qədər vaxt keçib, Maltaya da uduzuruq, Latviyaya da. Dəyişən nəsə yoxdur. Futbolumuz uçuruma gedir.\n- Nə dəyişməlidir ki, futbolumuzun böhrandan çıxsın?\n- Mən bunu desəm, sabah məni futboldan silərlər. Futbolda bütün rəhbərlik dəyişilməlidir. Azərbaycan futboluna kimlər baxırsa, hamısı dəyişdirilməlidir. Futbol verilməlidir vicdanlı insanların idarəçiliyinə. Yəni futbolda pula önəm verməyən insanlar olmalıdır. Lap pul qazansınlar, amma nəticə versinlər. Yoxsa burdan pulları qazansınlar, Azərbaycan futbolu uçuruma getsin, hər gün bir bəhanə. Hara qədər? Axırı qəbirdir. Pulu ora apara bilməyəcəklər. Amma hələ də yığırlar, gözləri bağlanıb, nə olub, bilmirəm.\nGəlin, real danışaq. Beş ildən sonra bizim millimizdə kim oynayacaq. Varmı elə uşaqlar? Vallah, yoxdur. Futbolumuz uçurumun dibindədir. “Bakı”nın, “Qəbələ”nin akademiyaları yetişdirirdi futbolçuları. “Bakı”nın bazasını yox edəndə heçmi futbolun gələcəyini düşünmədilər? Nə qədər futbolçular yetişəcəkdi. Baxın, “Bakı”nın, “Qəbələ”nin nə qədər yetirməsi çempionatımızda oynayırdı.\nHəqiqətən millidən danışanda tüklərim biz-biz olur. Mən ölkə xaricindəyəm. Bizim milli komanda haqda danışanda yavaş-yavaş aradan çıxıram. Üzüm gəlmir, nə deyim? Adam utandığından qıp-qırmızı olur. Çünki hamı soruşur ki, millinin reytinqdə neçəncidir? Nə qədər davam edəcək, həmişə belə olacaq? Azərbaycan futboluna kimlər baxırsa, hamısı dəyişdirilməlidir.\n- Gələcək planın nədir? Nepalda qalmaq fikrindəsən, yoxsa başqa ölkədə çıxış etmək variantı var?\n- Planım odur ki, burada oynayım, sonra Asiyada daha yaxşı komandalardan birinə keçim. Həqiqətən Azərbaycana qayıtmaq fikrim yoxdur. Heç Azərbaycan futbolunun sabahı bəlli deyil. Sabah necə olacaq bilinmir. Yeganə ölkəyik ki, bizim Premyer Liqanın sabahı bilinmir. Bütün dünyada bizdən fərqlidir. Məsələn, biz Nepaldan hətərəfli üstünük. Amma bu gün Nepalın əsas liqasında 12 komanda var. İkinci liqada da eyni saydadır. Hələ C liqaları da var ki, orada 10 komanda mübarizə aparır. Hər il C liqasında çempion olan 2 komanda B-yə, B-də çempion olan A liqasına yüksəlir. Sonuncu yeri tutan iki komanda isə aşağı liqaya düşür. Bizdə niyə bu sistem yoxdur? Kim baxır bizim futbola? Neçə ildir 1-ci divizionda kim çempion olsa da, Premyer Liqaya çıxa bilmir. Bizim futbolun analoqu yoxdur.\n- Azərbaycandan klublarından təklif almısan?\n- 1000 manatlıq təklif? (gülür)\n- Belə təklif gəlib?\n- Hə, vallah. Ondansa başqa işlə məşğul olaram. Təklif gələndə nəsə deməyə utandım, təkcə “sağ ol” dedim.\n- Onu deməsəm yaxşıdır.\n- Menecerlərim danışır. Yəqin ki, mayda real təkliflər müzakirə olunacaq.


Həkimdən həyəcan TƏBİLİ: “Xəstəxanalarda yer problemi başlayıb” | Hokm.Az\nHəkimdən həyəcan TƏBİLİ: “Xəstəxanalarda yer problemi başlayıb”\n21 Mart 2021 - 11:15 441\nHokm.az xəbər verir ki, bu sözləri anestezioloq-reanimatoloq Şahin Məmmədov sosial şəbəkə hesabında yazıb. Həkim bildirib ki, pandemiya başlayan gündən bəri insanlar xəstəliyin müalicəsində eyni səhvləri təkrar edirlər:\n“ 1. Qızdırma başlayan kimi antibiotik qəbul edirlər. Bu səhvə görə həm müalicədə problemlər yaranır, həm də antibiotikin əks təsirlərinə görə xəstələr ağırlaşırlar. Antibiotiki şəkərli diabet, immun çatışmazlıqlı xəstələrə yazmaq olar, onu da mümkün qədər gec. Ən həssas məqamdır, həkimlər bu qrup xəstələrə individual olaraq antibiotikin başlanma tarixini seçə bilər.\n4. Evdə müalicə alanlara metilprednizolon, deksametazon olmaz. Deksametazon yalnız oksigen müalicəsi alan xəstələrə olar, o da sutkada 6 mg-dan çox olmamaq şərti ilə. Xəstəxanada oksigen alan xəstəyə deksametazon təyin olunubsa, 6 mg-dan yüksək doza bakterial infeksiya riskini artırır”.publika.az


Futbol idarəçiliyini bilməyənlər “Neftçi”ni məhv edirlər – Sabiq vitse-prezident – Yenicag.Az\nAna Səhifə Banner Futbol idarəçiliyini bilməyənlər “Neftçi”ni məhv edirlər – Sabiq vitse-prezident\nFutbol idarəçiliyini bilməyənlər "Neftçi"ni məhv edirlər - Sabiq vitse-prezident\nYeni Çağ Media Qrupu – Aprel 06, 2017 - 15:52\n“Neftçi”nin son zamanlardakı durumu hər kəsi narahat edir. Hətta azarkeşlər belə dilə gəlib, məşqçini istefa verməyə çağırırlar. Paytaxt klubunun son zamanlardakı vəziyyəti ilə bağlı keçmiş hakim, “Neftçi”nin sabiq vitse-prezidenti Tahir Süleymanov Yeniçağ.az-a danışıb:\n“”Neftçi”yə rəhbərlik edənlərin futbol bilikləri göz önündədir. Bütün güclərini qarşıdakı oyuna, qələbə qazanmağa sərf etmək əvəzinə əyləncə keçirirlər.\nBuna görə də vacib oyunda 0:2 hesabla məğlub olurlar. Ümumiyyətlə, 3 ildir ki, futbolu, futbol idarəçiliyini bilməyən şəxslər “Neftçi”ni məhv edirlər. Belə davam etməz. “Neftçi” kimlərinsə şəxsi mülkü deyil, xalqın pulu ilə maliyyələşir.\nBu gün onlar 8 komandalı zəif çempionatda azarkeşlərin hissləri ilə oynayırlar. Bu, “Neftçi”yə yaraşmır. Təkcə bu mövsüm kluba 15-16 legioner oyunçu dəvət edilib. Əlacları olsa, erməniləri gətirib başda oturdarlar. Milli ruhu, futbol biliyi, idarəçilik keyfiyyətləri olmayanlarla “Neftçi” düzəlməz”.


20 Yanvar – tariximizin qanlı və şanlı səhifəsi - Yeni Gəncə\nAzərbaycan xalqının milli yaddaşına “Qara Yanvar”, “Qanlı Yanvar” və ya sadəcə “20 Yanvar” faciəsi kimi həkk olunan o müdhiş yanvar gecəsindən bizi tam 30 il ayırır. 1990-cı il yanvarın 19-dan 20-nə keçən gecə, saat 23.30 radələrində keçmiş Sovet İttifaqının müxtəlif təyinatlı qoşun hissələri fövqəladə vəziyyət elan etmədən qəflətən Bakı şəhərinə yeridilərək, küçə və meydanlarda toplaşan dinc əhaliyə amansızcasina divan tutmağa başladı. Nəticədə yüzlərlə dinc və əliyalın insan qətlə yetirildi, yaralandı və yaxud itkin düşdü. Fövqəladə vəziyyətin tətbiqi haqqında məlumat əhaliyə elan olunanadək hərbçilər gecə ərzində Bakıda 82 nəfəri amansızcasına qətlə yetirmiş, 20 nəfəri ölümcül yaralamışlar. Fövqəladə vəziyyət elan edildikdən sonra isə – yanvarın 20-də və sonrakı günlər şəhərdə daha 21 nəfər öldürülmüşdür. Fövqəladə vəziyyət tətbiq olunmayan rayonlarda da – yanvarın 25-də Neftçalada və yanvarın 26-da Lənkəranda 8 nəfər dinc sakin qətlə yetirilmişdir.\n20 Yanvar hadisələrinin sonrakı təhlili göstərdi ki, 1988-ci ildən Azərbaycan cəmiyyətində SSRİ rəhbərliyinin, xüsusən də M.Qorbaçovun Dağlıq Qarabağda başlanan erməni separatizmini dəstəkləməsinə və yürütdüyü ermənipərəst siyasətə qarşı ciddi narazılıq yetişməkdə idi. Bu narazılıq fonunda, elə meydanlarda – mitinqlərin gedişi zamanı Azərbaycan Xalq Cəbhəsi (AXC) adlı hərəkat yaranmış, sonrakı illərdə tədricən formalaşdırılaraq vahid bir quruma çevrilmişdi. AXC sonrakı mərhələdə getdikcə genişlənən xalq hərəkatına rəhbərliyi öz əlinə almış və onu idarə etməyə çalışmışdır. Xalq hərəkatı ilk dövrdə daha çox narazı əhalinin mərkəzi və yerli hakimiyyət strukturlarının qərarlarına qarşı pərakəndə etiraz çıxışları formasında ifadə olunurdu. Hərəkat iştirakçıları SSRİ rəhbərliyindən Dağlıq Qarabağla bağlı ədalətli və obyektiv mövqe tutmasını, Azərbaycanın suveren hüquqlarının qorunmasını və s. tələb edirdilər. AXC həmin dövrdə kütlələr arasında müəyyən populyarlıq qazansa da, əhalinin bir çox təbəqələri, xüsusilə də ziyalılar, texnokratlar və təsərrüfat fəalları ona sona qədər etibar etmirdilər. Ona görə ki, bu qurumun əsasən radikal dünyagörüşlü insanlardan təşkil olunmuş rəhbərliyi də ölkə ziyalılarını, xalqın intellektual kəsimini öz sıralarına o qədər də həvəslə buraxmırdı. Nəticədə, AXC o dövrdə getdikcə güclənən xalq hərəkatını səmərəli şəkildə idarə edərək, onun gələcək fəaliyyət istiqamətləri ilə bağlı aydın strategiya və çevik taktika ortaya qoya bilmədi. Elə bu səbəbdən də Sovet İttifaqı rəhbərliyi Azərbaycanda artmaqda olan narazılığın qarşısını almaq, xüsusən mərkəzdənqaçma meyillərini söndürmək və kütləvi cəza vasitəsilə xalqı qorxutmaq üçün 1990-cı il yanvarın 20-də Bakıda bəhs olunan qanlı faciəni törətdi, özü də bu zaman AXC-dən, onun bəzi rəhbərlərinin radikal addımlarından, çağırışlarından “vasitə” kimi istifadə etdi. Lakin 20 yanvarın effekti heç də SSRİ rəhbərliyinin gözlədiyi kimi olmadı, əksinə həmin günlərdə sovet qoşunlarının Bakıda törətdiyi qanlı faciədən sonra Azərbaycan xalqının həm SSRİ, həm də respublika rəhbərliyinə qarşı narazılığı və nifrəti daha da gücləndi. O vaxta qədər ölkə və respublika rəhbərliyindən əsasən haqqın və ədalətin, qanunvericiliyin qorunmasını tələb edən narazı kütlə yavaş-yavaş genişlənən yeni mübarizə dalğasının – milli azadlıq hərəkatının hərəkətverici qüvvəsinə çevrildi.


Bakıda möcüzə: Beşinci mərtəbədən yıxılan adamın həyatı xilas edildi - 08.12.2021, Sputnik Azərbaycan\nBakıda möcüzə: Beşinci mərtəbədən yıxılan adamın həyatı xilas edildi\nXilasedicilər yaralı vəziyyətdə olan vətəndaşı müvafiq qaydada damdan düşürüb və hadisə yerinə çağırılan Təcili və Təxirəsalınmaz Tibbi Yardım Xidmətinin həkim... 08.12.2021, Sputnik Azərbaycan\nintihar, xilas, fhn\nBAKI, 8 dekabr — Sputnik. Bakıda beşinci mərtəbədən düşərək xəsarət alan şəxs xilas edilib. Sputnik Azərbaycan-ın Fövqəladə Hallar Nazirliyinə istinadən xəbərinə görə, nazirliy "112" qaynar telefon xəttinə daxil olan məlumata əsasən, Bakı şəhərinin Xətai rayonunda 1 nəfər beşmərtəbəli yaşayış binasının beşinci mərtəbəsinin eyvanından düşərək birinci mərtəbəsindəki mənzilin artırmasının damında köməksiz vəziyyətdə qalıb.FHN-in məlumatına görə, Xüsusi Riskli Xilasetmə Xidmətinin müvafiq xilasetmə qüvvələri dərhal hadisənin baş verdiyi ünvana cəlb olunub. Xilasedicilər yaralı vəziyyətdə olan vətəndaşı müvafiq qaydada damdan düşürüb və hadisə yerinə çağırılan Təcili və Təxirəsalınmaz Tibbi Yardım Xidmətinin həkim briqadasına təhvil verərək xilas olunmasını təmin ediblər.Qeyd edək ki, FHN tərəfindən mənzillərdə, binalarda köməksiz qalan vətəndaşların xilas edilməsi istiqamətində daim tədbirlər həyata keçirilir. Belə ki, ötən sutka ərzində Fövqəladə Hallar Nazirliyinin (FHN) "112" qaynar telefon xəttinə Bakı şəhərinin Yasamal, Nərimanov, Xətai rayonları üzrə liftdə köməksiz vəziyyətdə qalma ilə bağlı 7 müraciət daxil olub. Dərhal çağırış ünvanlarına cəlb olunan FHN-nin Xüsusi Riskli Xilasetmə Xidmətinin müvafiq xilasetmə qüvvələri tərəfindən 11 nəfərin liftdən çıxarılması təmin edilib.Həmçinin oxuyun:İkinci mərtəbdən yıxılan 13 yaşlı qızın vəziyyəti qənaətbəxşdir - HəkimlərPəncərədən yıxılan kişi körpəni öldürdü\ntəcili yardım, intihar, xilas, fhn, xüsusi riskli xilasetmə xidməti, fhn\nBAKI, 8 dekabr — Sputnik. Bakıda beşinci mərtəbədən düşərək xəsarət alan şəxs xilas edilib.\nSputnik Azərbaycan-ın Fövqəladə Hallar Nazirliyinə istinadən xəbərinə görə, nazirliy "112" qaynar telefon xəttinə daxil olan məlumata əsasən, Bakı şəhərinin Xətai rayonunda 1 nəfər beşmərtəbəli yaşayış binasının beşinci mərtəbəsinin eyvanından düşərək birinci mərtəbəsindəki mənzilin artırmasının damında köməksiz vəziyyətdə qalıb.\nFHN-in məlumatına görə, Xüsusi Riskli Xilasetmə Xidmətinin müvafiq xilasetmə qüvvələri dərhal hadisənin baş verdiyi ünvana cəlb olunub.\nQeyd edək ki, FHN tərəfindən mənzillərdə, binalarda köməksiz qalan vətəndaşların xilas edilməsi istiqamətində daim tədbirlər həyata keçirilir. Belə ki, ötən sutka ərzində Fövqəladə Hallar Nazirliyinin (FHN) "112" qaynar telefon xəttinə Bakı şəhərinin Yasamal, Nərimanov, Xətai rayonları üzrə liftdə köməksiz vəziyyətdə qalma ilə bağlı 7 müraciət daxil olub.\nDərhal çağırış ünvanlarına cəlb olunan FHN-nin Xüsusi Riskli Xilasetmə Xidmətinin müvafiq xilasetmə qüvvələri tərəfindən 11 nəfərin liftdən çıxarılması təmin edilib.\nİntihar, xilas, FHN


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Prezident İlham Əliyev Beynəlxalq Gimnastika Federasiyasının prezidentini və baş katibini qəbul edib\nPrezident İlham Əliyev Beynəlxalq Gimnastika Federasiyasının prezidentini və baş katibini qəbul edib\nAzərbaycan Respublikasının Prezidenti İlham Əliyev, birinci xanım, Azərbaycan Gimnastika Federasiyasının prezidenti Mehriban Əliyeva mayın 2-də Beynəlxalq Gimnastika Federasiyasının prezidenti Morinari Vatanabeni və Beynəlxalq Gimnastika Federasiyasının baş katibi Andre Qaysbuxleri qəbul ediblər.\nAZƏRTAC xəbər verir ki, dövlətimizin başçısı Bakıda bədii gimnastika üzrə dünya kuboku yarışlarının çox uğurla keçirildiyini vurğuladı və qeyd etdi ki, bundan əvvəl də Azərbaycanda gimnastika üzrə dünya və Avropa çempionatları və digər mötəbər tədbirlər yüksək səviyyədə təşkil olunub.\nBeynəlxalq Gimnastika Federasiyasının prezidenti Morinari Vatanabe Bakıda bədii gimnastika üzrə dünya kuboku yarışlarının uğurla keçirilməsi və ümumilikdə idmanın gimnastika növünə verilən dəstəyə görə Prezident İlham Əliyevə və birinci xanım, Azərbaycan Gimnastika Federasiyasının prezidenti Mehriban Əliyevaya minnətdarlığını bildirdi. Eyni zamanda, Beynəlxalq Gimnastika Federasiyasının prezidenti Morinari Vatanabe 2015-ci ildə birinci Avropa Oyunlarının yüksək səviyyədə təşkil olunması ilə bağlı təbriklərini çatdırdı. Morinari Vatanabe 2020-ci ildə Tokio Olimpiya Oyunlarında Azərbaycan gimnastlarının uğur qazanacağına ümidvar olduğunu bildirdi.\nDövlətimizin başçısı bu mühüm idman tədbirinin Tokioda keçirilməsi ilə bağlı təbriklərini ifadə etdi. Prezident İlham Əliyev Azərbaycanda idmanın inkişafına böyük diqqət göstərildiyini və gənc nəslin idmana olan həvəsinin gündən-günə artdığını vurğuladı.\nBeynəlxalq Gimnastika Federasiyasının baş katibi Andre Qaysbuxler qeyd etdi ki, Azərbaycan idman sahəsində, ümumilikdə ölkənin inkişafında inanılmaz uğurlar qazanıb. O bildirdi ki, son illər Azərbaycandakı böyük inkişaf prosesləri dərin təəssürat yaradır.\nPrezident İlham Əliyev paytaxtımızda və digər regionlarda genişmiqyaslı quruculuq işlərinin həyata keçirildiyini bildirdi, ən müasir idman strukturunun, o cümlədən gözəl gimnastika idman sarayının inşa edildiyini məmnunluqla vurğuladı.\nQonaqlar Azərbaycanda gimnastika sahəsində görülən işləri dünyada idmanın gimnastika növünün inkişafına böyük töhfə kimi dəyərləndirdilər.\nBirinci xanım, Azərbaycan Gimnastika Federasiyasının prezidenti Mehriban Əliyeva ölkəmizdə Gimnastika Federasiyasına rəhbərlik etməsindən və xüsusilə bu sahədə əldə olunan uğurlardan qürur hissi keçirdiyini bildirdi və qeyd etdi ki, Azərbaycanda gimnastikanın inkişafının əsası qoyulan vaxt bu idman növü bir o qədər də populyar deyildi. İndi isə gimnastikaya böyük maraq göstərilir, xüsusilə xeyli sayda gənc qızlar bu idman növü ilə məşğul olmaq və yarışlarda iştirak etmək arzusundadırlar. Bu, çox böyük nailiyyətdir və biz bununla fəxr edirik.\nAzərbaycan ilə Rusiya arasında ikitərəfli münasibətlər bütün sahələrdə uğurla inkişaf edir02:05 02.05.2017\nPrezident İlham Əliyev NATO Müttəfiq Qüvvələrinin Avropadakı Ali Komandanının başçılıq etdiyi nümayəndə heyətini qəbul edib02:05 02.05.2017\nXarici şirkətlərin Azərbaycana marağı daha da artır02:05 02.05.2017\nAzərbaycan-İtaliya ikitərəfli münasibətləri yüksək səviyyədədir02:05 02.05.2017\nQarşılıqlı maraqlara əsaslanan Azərbaycan-İtaliya əlaqələri uğurlu əməkdaşlığın gözəl nümunələrindən biridir02:05 02.05.2017\nPrezident İlham Əliyev “Baker Hughes, a GE company” şirkətinin rəhbərini qəbul edib02:05 02.05.2017


calculus - Sözaltı Sözlük\nbernstein problemi - peter saveliev - işləmək - öyrənmək üçün universiteti vaxt itkisi zənn etmək - amerika birləşmiş ştatları - məktəbdə öyrənib həyatda istifadə etmədiyimiz şeylər - not even wrong - coq - ap -\n1. calculus riyaziyyatın əsas bölmələrindən biridir. bu bölmədə törəmə inteqral limit zad öyrənilir.\nbizim dilimizə riyazi analiz olaraq çevrilib. (bax: sovetin təsiri)\n10-11-ci siniflərdə cəbr və analizin başlanğıcı adlı dərslik kitabı ilə öyrədilir.\n07.06.2018 22:01, yeddi milyarddan biri\n2. sol framedə görəndə gənclik həyəcanımı yadıma salan başlıq *\nkitab olaraq isə shlomo - advanced calculus\n21.03.2020 13:55, sistem robotu\n3. əgər məktəb vaxtında sizə ancaq düstur əzbərlətdirilməklə öyrədilibsə tam 0-dan 3blue1brown youtube kanalı vasitəsilə giriş edə biləcəyiniz riyaziyyat bölməsi.\n21.03.2020 14:05, feronia


BANM əməkdaşı: Xaricdə dövlət hesabına təhsil alan hər bir gəncin başlıca vəzifəsi Azərbaycanın inkişafında vətəndaş borcunu yerinə yetirməsidir (FOTO) - Trend.Az\nBANM əməkdaşı: Xaricdə dövlət hesabına təhsil alan hər bir gəncin başlıca vəzifəsi Azərbaycanın inkişafında vətəndaş borcunu yerinə yetirməsidir (FOTO)\nCəmiyyət Materials 8 Fevral 2016 10:54\nElnur Səfərli 1989-cü il fevralın 6-da Bakı şəhərində anadan olub. 1995-ci ildə 27 saylı ingilis təmayüllü orta məktəbin birinci sinfinə daxil olub və 2001-ci ildə “ÇAĞ öyrətim” şirkətlərinin keçirdiyi imtahanda yüksək bal toplayaraq “Dədə Qorqud özəl türk lisey”ində təhsilini davam etdirib.\nElnur Səfərli 1989-cü il fevralın 6-da Bakı şəhərində anadan olub. 1995-ci ildə 27 saylı ingilis təmayüllü orta məktəbin birinci sinfinə daxil olub və 2001-ci ildə "ÇAĞ öyrətim" şirkətlərinin keçirdiyi imtahanda yüksək bal toplayaraq "Dədə Qorqud özəl türk lisey"ində təhsilini davam etdirib. Orta təhsil müddətində "Azərbaycan dili" fənni üzrə rayon olimpiadasında, 7, 8 və 9-cu siniflər üzrə "Azərbaycan tarixi" fənnindən keçirilən yarışmalarda, 6 fərqli elmi və intelektual bilik yarışmalarında birinci yeri qazanıb. O, 10 fərqli tərifnamə ilə cəmi 48 tərifnamə və diploma layiq görülüb.\nEyni zamanda, "Riyaziyyat" fənnindən gənclər arasında Azərbaycan yığma komandasının üzvü seçilib. 2006-cı ildə liseyi müvəffəqiyyətlə bitirib, elə həmin il də yüksək bal toplayaraq Azərbaycan Dövlət Neft Akademiyasının "İstehsalat Proseslərinin Avtomatlaşdırılması" fakültəsinin bakalavr pilləsinə daxil olub. 2010-cu ildə bu ali təhsil müəssisəsini bitirib "2007-2015-ci illərdə Azərbaycan gənclərinin xarici ölkələrdə təhsili üzrə Dövlət Proqramı" xətti ilə Türkiyə Respublikasının Dokuz Eylul Univesitetinin "Kompüter mühəndisliyi" fakültəsinin magistratura pilləsinə (təhsil ingilis dilində) daxil olub.\n2013-cu ildə "Developing A Tool For Analysis Of Software And Evaluation Of Software Developer" adlı elmi işini müdafiə edərək 4 ballıq qiymətləndirmə sistemində maksimum 4 bal toplayaraq "Yüksək Müvəffəqiyyət Dərəcəsi" ilə Türkiyə birincisi olaraq təhsilini başa vurub. 2014-cü ildən o, Azərbaycan Milli Elmlər Akademiyası (AMEA) İnformasiya Texnologiyaları İnstitutunun dissertantıdır. O, 2015-ci ildə təhsil sahəsində "Gənclər Mükafatına" layiq görülüb. Elnur Səfərli hazırda Bakı Ali Neft Məktəbinin "Elektron tədris" şöbəsinin metodistidir. Azərbaycan dövlətinin gənclərimizə xaricdə təhsil almasına dəstək göstərməsində əsas məqsəd odur ki, onlar sonradan gəlib öz biliklərini ölkəmizdə tətbiq etsinlər. Artıq ölkəmiz bu kimi gənclərin faydasını görməkdədir. Müsahibimiz Elnur Səfərli ilə söhbətimizdə o, bizi buna tam əmin edir.\n- İxtisasınıza olan marağınız və bu ixtisas üzrə xaricdə təhsil almaq fikri necə yarandı?\n- Bu sahəyə marağım kiçik yaşlarımdan başlayıb. Liseydə oxuduğum zaman "İnformatika" dərsində Pentium 3 kompyuterlərində ilkin proqramlardan istifadə edirdim. Sonra riyazi biliklərimi informatika sahəsində tətbiq edərək proqramlaşdırma dillərindən istifadəyə başladım. İlk dəfə riyazi düsturları "pascal" proqramlaşdırma dilində yazmağa başlayanda özümü peşəkar mütəxəssis kimi hiss edirdim. Zaman keçdikcə bu sahə mənə daha maraqlı gəlməyə başladı və bu sahədə peşəkar mütəxəssis olmağa qərar verdim. Valideynlərim isə, həmişə məni həkim kimi görmək istəyirdilər. Zaman keçdikcə peşəkar mütəxəssis olmaq üçün burda aldığım təhsilin az olduğunu düşünməyə başladım. Dövlətimizin gənclərin xaricdə təhsil alması üçün şərait yaratdığını nəzərə alaraq təhsilimi xaricdə davam etdirməyə qərar verdim.\n- Sizin fikrinizcə, xaricdəki təhsilin Azərbaycandakı təhsldən hansı üstün və mənfi cəhətləri və ya fərqləri var ?\n- Ümumiyyətlə, xaricdə tanınmış universitetlərin fəaliyyət dövrünün Azərbaycan Respublikasının müstəqillik dövründən ən az bir neçə dəfə çox olduğunu görə bilərik. 1993-cü ildə yenidən hakimiyyətə qayıdan Ümummilli lider Heydər Əliyev ölkəmizdə stabilliyi yaratmaqla bərabər, ən önəmli sahə olan təhsilə xüsusi diqqət ayırdı. Azərbaycanda fəaliyyət göstərmiş alimlərin gənc kadrlarla əvəz edilməsi mərhələsi isə İlham Əliyevin sərəncamı ilə xaricdə təhsil proqramı nəticəsində yeni dönəmə qədəm qoydu. Xaricdə müasir laboratoriyaların olması, xarici şirkətlərdə təcrübələrin məcburi surətdə olması, tələbələrin həvəsləndirici mükafatlar vasitəsilə elmi-texniki konfranslara cəlb olunması, peşəkar və xarici professor-müəllim heyətinin mövcudluğu, kitabxana zənginliyi və s. xaricdə təhsilin müsbət keyfiyyətlərindəndir. Xaricdəki təhsil insanı elə bir ali mühitə salır ki, tələbə istər-istəməz elmi yeniliklərlə maraqlanır və elmi məqalələr çap etdirir. Elmə olan həvəsim və Türkiyədə apardığım "Evaluation of Programmer`s Effectiveness" (Proqramçıların səmərəliyinin ölçülməsi) adlı elmi araşdırmam 2014-cü il iyul ayında Almaniyanın "Lab-publishing Group" elmi nəşriyyat şirkəti tərəfindən çap olunub və 40 ölkədə müxtəlif elektron kitab satış mərkəzlərində satışa çıxarılıb. Lakin məncə, universitet ali savad verməklə yanaşı, hər bir gəncdə Vətənə, dövlətə münasibəti öyrətməli, gənclərdə vətənpərvərlik, dövlətçilik hisslərini yüksəltməlidir. Bu növ tədris Azərbaycan təhsilində digər xarici ölkələrin təhsili ilə müqayisədə daha çox inkişaf edib.\n- İlk işinizə harada başlamısınız və ilk maaşınızı xatırlayırsınızmı?\n- Universitetdə 2-ci kursa keçərkən bir çox şirkətlərin vakansiya elanlarına baxıb müraciət edirdim. Düzdür, çoxu 2-ci kursda təhsil aldığımı görüb bəlkə də heç CV-mi belə oxumurdular. Ancaq buna baxmayaraq, yenə şirkətlərə müraciətimi davam etdirirdim. Sonunda CATEL MMC şirkəti müraciətimə cavab verdi. Müsahibələrdən keçərək və imtahan verərək "Billinq" şöbəsində proqramçı vəzifəsinə yarımştat işçi kimi işə başladım. Ilk əmək haqqım isə, 370 manat təyin edildi.\n- Bakı Ali Neft Məktəbində fəaliyyətə başlamanız necə oldu? Üzərinizə hansı öhdəliklər düşür və işinizin öhdəsindən necə gəlirsiniz?\n- Türkiyədə təhsilimi davam etdirərkən Azərbaycan mətbuatını izləyir və ölkəmizdə baş verən yeniliklər barədə daim məlumatlı olurdum. Yeni universitetlərin açılması, ali məktəblərdə yeni texnologiyaların, laboratoriyaların tətbiqinə başlanmasını eşitdikdə hər bir azərbaycanlı kimi mən də qürur hissi keçirirdim. Azərbaycan Respublikasının Prezidenti İlham Əliyevin fərmanı ilə Bakı Ali Neft Məktəbinin yaradılması xəbərini mətbuatda eşidəndə bu, məni çox sevindirdi. BANM-in gördüyü işlər, verdiyi tədris, həyata keçirdiyi layihələr və qəbul etdiyi beynəlxalq proqramlar haqqında məlumat əldə edirdim. BANM-in Prezidentimizin və Azərbaycan gəncinin etimadını doğruldaraq beynəlxalq səviyyəli Ali Məktəb yolunda iri addımlarla irəlilədiyini müşahidə edirdim. Magistratura təhsilimi bitirib Vətənə qayıtdıqdan sonra Ali Məktəbin rektoru Elmar Qasımov tərəfindən gələn təklifi dəyərləndirdim və burada işə başladım. Öz timsalımda BANM-in artan nüfuzunun və gənc kadrlara etimadın göstərildiyinin şahidi oldum. Hal-hazırda 2 ildən artıqdır ki, burada fəaliyyət göstərir və xaricdə əldə etdiyim təcrübələri tələbələrlə bölüşürəm. "Elektron tədris" şöbəsində çalışaraq tədrisdə yeni innovativ layihələr həyata keçirir, tədrisin müasir texnologiya ilə birgə aparılmasına şərait yaratmağa çalışırıq. Ali təhsil müəssisələri arasında ilk dəfə tələbələrin biometrik üsulla dərsə davamiyyəti layihəsini məhz BANM-də tətbiq etdik.\n- Bir gənc olaraq, ali təhsil ocağında işləməyin məsuliyyəti nədən ibarətdir?


Qızla oğlan sadəcə dost ola bilərmi? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 28-09-2014, 12:30\nSəs ver: Viskonsin universitetinin tədqiqatçıları müəyyən ediblər ki, kişi və qadın arasındakı istənilən dostluqda güclü cinsin nümayəndəsi öz seksual hisslərini idarə etməkdə çətinlik çəkir. Qadınlarsa əksinə, dostluğa normal baxırlar. Qadınların dostlarına qarşı seksual hissləri yalnız öz ərləri və ya sevgililəri ilə problem yarandıqda üzə çıxır.\nTədqiqat zamanı dostluq münasibətində olan 88 cüt kişi və qadından bir-birinin cəlbediciliyini qiymətləndirmək xahiş edilib. Qadınlar.biz Türkiyə mətbuatına istinadən xəbər verir ki, dostlar arasındakı sorğu gizlin aparılıb. Həm evli, həm də subay kişilər rəfiqələrini seksual və cəlbedici hesab ediblər. Kişilər onlarla sevişmək istədiklərini də bildiriblər. Bundan əlavə kişilər elə hesab ediblər ki, qadın dostlarının da onlara qarşı seksual hissləri var. Amma bu həqiqətə uyğun olmayıb. Qadınlar bu barədə ümumiyyətlə, düşünmədiklərini deyiblər.\nloading... SEVGI DENIZIM


Azərbaycan Stavropol diyarının dənli bitki bitkilər üzrə tranzit ölkəsi ola bilər\nBiznes və iqtisadiyyat xəbərləri 22 Fevral 2006 15:23 (UTC+04:00)\nİki gün ərzində Stavropol diyarının rəhbərliyi Azərbaycan hökuməti ilə respublikaya dənli bitkilərin tədarükünün artırılması ilə bağlı danışıqlar aparır. Trend in məlumatına görə, bu barədə Stavropol diyarının qubernatoru Aleksandr Çernoqorov məlumat verib.\n2005-ci ildə Azərbaycandan 570 min ton dənli bitki ixrac olunub və bu həcmi 2 tondan -4 tona qədər çatdırmaq mümkündür. "6,9 mln. tondan 4 mln. tonun Bakı limanından İranvə Türkiyə istiqamətində ixrac etmək mümkündür ki, bu da Azərbaycana dənli bitkilər üzrə tranzit öldkə olmağa imkan verir", - deyə o, göstərib.\nOnun sözlərinə görə, Azərbaycan 2005-ci ilin yekunları üzrə Stavropol diyarının xarici ticarət dövriyyəsinə görə birinici yeri tutub. "Azərbaycanla diyar arasında xarici ticarətin həcmi $80 mlnu keçib. Bu da 5 il bundan əvvəl olduğundan 3 dəfə çoxdur", - deyə o bildirib.\nBu arada o bir sıra problemlərin, o cümlədən, nəqliyyat infrastrukturunun mükəmməl olmamasının həll olunmasının zəruriliyini qeyd edib.\n"Biz tariflərin aşağı salınması üçün bütün tədbirləri həyata keçirməliyik və buna Rusiyanın TRASEKA layihəsinə daxil olması kömək edə bilər. Bu itkilərin 35%-ə qədər azaldılmasına səbəb ola bilər", - deyə o bildirib. İkinci problem Azərbaycan bazarında saxta məhsulların meydana çıxmasıdır.\nAleksandr Çernoqorov Azərbaycan hökumətinə diyarın turiszm sahəsinə investisiya qoymağı təklif edib. "Biz Azərbaycan investisiyaların gəlişi üçün şərait yaratmağa hazırıq", - deyə o bildirib.\nQubernator turizm əlaqələrinin inkişafına hazır olduqlarını və müvafiq şirkətlərlə əməkdaşlığı təmin etməyə hazır olduqlarını bildirib. "Bununla əlaqədar 2006-cı ilin mayında Bakıda kurort biznesi üzrə sərgilərin keçirilməsi planlaşdırılıb", - deyə o sonda bildirib.


Bakıda "yol faciəsi" - 334 ölü\nBakıda "yol faciəsi" - 334 ölü\nCəmiyyət 14 Yanvar 2012 14:54 (UTC+04:00)\nAzərbaycanın, Bakı, 14 yanvar /Trend, müxbir K.Zərbalıyeva/\nBakıda ötən il qeydə alınan yol qəzalarının yarıdan çoxu avtomobilin yüksək sürətlə idarə olunması səbəbindən baş verib. Bu barədə şənbə günü Trend-ə Bakı şəhər Dövlət Yol Polisi İdarəsinin bölmə rəisi Vaqif Əsədov deyib.\nƏsədovun sözlərinə görə, 2011-ci ildə Bakıda qeydə alınan 1102 yol qəzasının 575-i (52 faizi) avtomobilin yüksək sürətlə idarə olunması səbəbindən baş verib. Həmin qəzalarda 207 nəfər ölüb, 485 nəfər xəsarət alıb.\nƏsədov bildirib ki, ötən il ümumilikdə Bakıda baş verən yol qəzasında 334 nəfər ölüb, 1108 nəfər xəsarət alıb. Qeydə alınan ümumi hadisələrin 144-ü (51 ölüm, 205 xəsarət), ötmə, manevr qaydalarını pozma səbəbindən baş verib.\nHesabat dövründə qeydə alınan yol qəzalarının 51,2 faizini (564 hadisə) piyadaların vurulması təşkil edib. Nəticədə 176 piyada ölüb, 428 piyada isə xəsarət alıb.\nƏsədovun sözlərinə görə, yol-nəqliyyat hadisələrinin 47,1 faizi (519 hadisə, 148 ölüm, 522 xəsarət) günün 13:00-18:00 və 20:00-00:00 saatlarında baş verib.\nHadisələrin 25,4 faizi paytaxtın Heydər Əliyev (60 hadisə, 18 ölüm, 53 xəsarət), Nobel (57 hadisə, 21 ölüm, 64 xəsarət), Babək (52 hadisə, 9 ölüm, 59 xəsarət), Ziya Bünyadov (45 hadisə, 11 ölüm, 49 xəsarət), Qara Qarayev (36 hadisə, 7 ölüm, 35 xəsarət) prospektlərində və Aeroport şosesində (30 hadisə, 11 ölüm, 35 xəsarət) qeydə alınıb.\nBölmə rəisi bildirib ki, ötən il ərzində sürücülər tərəfindən Bakıda 336 222 inzibati qayda pozuntusu qeydə alınıb. Bunlardan 41 027-si yolayrıcını keçmə qaydalarını pozma, 4426-sı avtomobilin yüksək sürətlə idarə olunması, 1699-u ötmə, manevr qaydalarını pozma, 4214-ü avtomobili sərxoş vəziyyətdə idarəetmə, 14 236-sı işıqforun qırmızı işığında keçmə, 2591-i sərnişindaşıma qaydalarını pozma, 1833-ü qəza şəraiti yaratma, 10 973-ü avtomobili pərdə-plyonka ilə idarəetmə, 54-ü avtomobili dövlət nömrə nişansız idarəetmə, 409-u lüzumsuz olaraq səs siqnallarından istifadə, 1108-i isə sükan arxasında mobil telefonla danışma ilə bağlı olub.\nHesabat dövründə 2604 piyada yol-hərəkət qaydalarını pozduğu üçün inzibati məsuliyyətə cəlb edilib.


Mazandaranda spirtdən ölənlərin sayı 35 nəfərə çatıb » davam.az - BÜTÖV AZƏRBAYCAN ADINA!\nMazandaranda spirtdən ölənlərin sayı 35 nəfərə çatıb\n12.05.2020 [12:36] - Güney Azərbaycan xəbərləri, Güney Azərbaycan-Təbriz\nİranın Mazandaran əyalətinin Tibbi Ekspertiza İdarəsinin rəisi Əli Abbasi mayın 12-də mediaya açıqlamasında əyalətdə saxta spirtdən ölənlərin sayının artdığını bildirib.\nAbbasi deyib ki, son iki ayda Mazandaran əyalətinin müxtəlif şəhərlərində saxta spirtdən zəhərlənərək ölənlərin sayı artaraq 35 nəfərə yüksəlib: “Spirtdən zəhərlənənlərdən 8-i Amolda, 6-sı Nurda, 5-i Qaimşəhrdə, qalanları isə Babol, Noşəhr və əyalətin digər şəhər və bölgələrdə həyatını itiriblər.\nÖlənlərin 30-u kişi, qalanları isə qadındır. Həmçinin zəhərlənmə səbəbilə həyatını itirənlərin 18- evli, 17-si də subaydır.\nBir daha vətəndaşlara xəbərdarlıq edərək bildiririk ki, ölkədə hər hansı bir standard içki yoxdur və onların standard adı altında alıb içdiyi markalı içkilər belə, ölkə daxilində qanunsuz yollarla fəaliyyət göstərən və gizli sexlərdə hazırlanan əldəqayırma içkilərdir. Məhz buna görə də, valideynlərə tövsiyə edirik ki, öz övladlarından muğayat olsunlar və onları həmin içkiləri alıb qəbul etməkdən çəkindirsinlər” -deyə, Mazandaran əyalətinin Tibbi Ekspertiza İdarəsinin rəisi Əli Abbasi əlavə edib.\nQeyd edək ki, son iki ay ərzində İranın müxtəlif şəhər və əyalətlərində koronavirusdan qorunmaq və onun stressindən qurtulmaq üçün spirtli içkilərə üz tutan insanların sayı sürətlə artıb. Nəticədə, ən azı 800-ə yaxın insan həyatını itirib, minlərlə nəfər isə xəstəxanalara düşüb.


“Avropa Oyunları: Gözləntilər və nəticələr” mövzusunda tədbir keçirilib\nAna səhifə » Sosial » “Avropa Oyunları: Gözləntilər və nəticələr” mövzusunda tədbir keçirilib\nMayın 20-də “Səs” qəzetinin redaksiyasında “Avropa Oyunları: Gözləntilər və nəticələr” mövzusunda “dəyirmi masa” keçirilib.\nAZƏRTAC xəbər verir ki, tədbir iştirakçıları əvvəlcə ötən gün Binəqədi rayonunda çoxmərtəbəli yaşayış binasında baş verən yanğın zamanı həlak olanların xatirəsini bir dəqiqəlik sükutla yad ediblər.\n“Dəyirmi masa”da “Səs” media qrupunun rəhbəri Bəhruz Quliyev Azərbaycanın mötəbər beynəlxalq tədbirləri keçirmək üçün böyük təcrübəsinin olduğunu vurğulayıb. O bildirib ki, dünyada maliyyə böhranının hökm sürməsinə baxmayaraq, Azərbaycan sürətlə inkişaf edir.\nMilli Məclisin regional məsələlər komitəsinin sədri Arif Rəhimzadə tarixdə ilk dəfə keçiriləcək birinci Avropa Oyunlarına ev sahibliyi hüququnun Azərbaycana verilməsi haqqında qərarın ölkəmizin dünyada artan nüfuzunun göstəricisi olduğunu vurğulayıb. Azərbaycanın bu Oyunların keçirilməsi üçün tam hazır olduğunu deyən A.Rəhimzadə ölkəmizin təbliğində bu mötəbər idman tədbirinin əhəmiyyətini yüksək qiymətləndirib.\n“İki Sahil” qəzetinin baş redaktoru Vüqar Rəhimzadə Bakıda keçiriləcək birinci Avropa Oyunları ilə bağlı təəssüratların uzun müddət yaddaşlarda qalacağını diqqətə çatdırıb.\n“Yeni Azərbaycan” qəzetinin baş redaktoru Hikmət Babaoğlu isə çıxışında Azərbaycanın mötəbər beynəlxalq yarışlara, o cümlədən Avropa və dünya çempionatlarına uğurla ev sahibliyi etdiyini vurğulayıb.\nBakı Şəhər Gənclər və İdman Baş İdarəsinin rəisi Raqif Abbasov, “İrəli” İctimai Birliyinin sədri Mirhəsən Seyidov və digərləri də Azərbaycan Prezidenti İlham Əliyevin diqqət və qayğısı, birinci Avropa Oyunları Təşkilat Komitəsinin sədri Mehriban Əliyevanın yorulmaz səyləri nəticəsində bu mötəbər idman yarışının keçirilməsi üçün hazırlıq işlərinin yüksək səviyyədə və qısa müddətdə başa çatdırıldığını bildiriblər.\nTarix: 21-05-2015 |


“Mənə yox, Şirvanşaha rəhmət oxuyun”- Seyid Yəhya Bakuvi » Altun.az\n“Mənə yox, Şirvanşaha rəhmət oxuyun”- Seyid Yəhya Bakuvi\nO, sufiliyin ən böyük təriqətlərindən olan xəlvətiliyin yaxın və orta şərqdə əsas siması kimi xatırlanır.\nBu təriqətin inkişaf etməsində göstərdiyi xidmətlərə görə ona təriqətin “piri-sani”si (ikinci piri), ikinci qurucusu adı verilib.\nOnun Muhəmməd Peyğəmbərin soyundan olduğu bildirilir.\n20 min müridi olan bu şəxs böyük azərbaycanlı alim, mütəfəkkir Seyid Yəhya Bakuvidir.\nAltun.az xəbər verir ki, Seyid Yəhyanın doğum tarixi dəqiq bilinməsə də, 1410-cu ildə Şamaxıda anadan olduğu ehtimal edilir. Həmin dövrdə Şirvanşahlar dövlətinin paytaxtı olan Şamaxı şəhəri bölgədə önəmli elmi, siyasi və mədəni mərkəz idi. Məhz elmi-dini görüşlərin belə zəngin olduğu bir şəhərdə doğulub təhsil alması Bakuvinin görkəmli mütəfəkkir kimi yetişməsində rol oynayıb.\nMuhəmməd Peyğəmbərin tapşırığı\nBakuvinin xəlvətiliyə meyl salmasının qəribə bir tarixçəsi var. Bir gün Seyid Yəhya yuxuda Muhəmməd Peyğəmbəri görür. Hz.Muhəmməd ona dövrün tanınmış sufi alimi Sədrəddin Xiyavinin yanına getməsini və ondan dərs almasını tapşırır. Yuxudan oyanan Seyid Yəhya belə də edir. Bundan sonra o, Şeyx Sədrəddinin əsas müridlərindən birinə çevrilir. Şeyx Bakuvini o qədər çox sevir və güvənir ki, kiçik qızını ona ərə verir. Lakin Sədrəddin həzrətlərinin Yəhya Bakuvini özündən sonra şeyx təyin etməsi insanlar tərəfindən birmənalı qarşılanmır. Çünki həmin vaxt Bakuvi gənc idi və şeyxin digər kürəkənləri ondan yaşca böyük idi. Belə söz-söhbətlərdən sonra Seyid Yəhya Bakuvi Şamaxıdan Bakıya köçür.\nŞirvanşah I Xəlilullah dövlətin paytaxtını Şamaxıdan Bakıya köçürdükdən sonra Bakuvini öz yanına dəvət edir və onun müridi olur. Qara Xəlilullah Bakuvidən öyrəndiyi biliklərlə təsəvvüf mərhələsini tamamlayır və daha ədalətli, mərhəmətli bir hökmdar olur.\nS.Y. Bakuvi xəlvətiliyin nəzəri əsaslarını elmi şəkildə işləyib hazırlayır, sonralar oxunan duaları, qaydaları tərtib edir. Bu xidmətlərinə görə əksər mənbələrdə onun xəlvətiliyin qurucusu olduğu yazılıb.\nO, Azərbaycan türkcəsi ilə yanaşı, ərəb-fars dillərini də mükəmməl öyrənib. Alimin azərbaycanca yazdığı mətnlər onun bu dili necə mükəmməl bilməsini gözlər önünə sərir.\nBakuvinin irsini araşdıran mütəxəssislər bildirirlər ki, o həm bu dünyanı, həm də axirəti tamam unutmuş və yalnız Allaha sığınmışdı. S.Yəhya mənəvi təkamülü, kamilləşmə və aydınlanmanı insanın əsas amalı olaraq görürdü.\nBakuvi öz təfəkkürü, bilikləri ilə təkcə yaşadığı regionda deyil, bütün şərqdə, islam dünyasında heyranlıqla sevilirdi. Dünyanın müxtəlif ölkələrindən yüzlərlə insan ondan dərs almaq üçün Bakıya axışırdı.\nO, "Bəyanül-elm", "Əsrarüt-Talibin", "Ətvarül-qəlb", "Kəşfül-qülub", "Kitabül-vüdu" və başqa elmi-dini əsərləri ilə təsəvvüf tarixini zənginləşdirib.\nYəhya Bakuvinin həyat və yaradıcılığının araşdırılması SSRİ dönəmində qadağan edilmişdi. Deyilənə görə, sovet rəhbərliyi dini incəlikləri elmi əsaslarla isbat etdiyi üçün onu qadağan etmişdi. Lakin müstəqillik illərində onun əsərlərinə yenidən baxış keçirildi, ayrı-ayrı müəlliflər bu mövzuda məqalələr, kitablar yazmağa başladı.\nYUNESKO-nun 2013-cü ili “Seyid Yəhya Bakuvi ili” elan etməsindən sonra isə bir sıra mötəbər tədbirlər keçirildi və bu böyük təsəvvüf adamının yaradıcılığı daha dərindən öyrənildi.\n“Mənə yox, Şirvanşaha rəhmət oxuyun”\nDeyilənə görə, ömrünün sonlarında Seyid Yəhya altı ay heç nə yemədi, yalnız hər on beş gündən bir iftarını açdı. Daim öz hücrəsinə çəkildi. Ölüm ayağında olanda isə müridlərinə onun üçün yox, Şirvanşah Xəlilullah üçün dua etmələrini istədi. Səbəbini soruşanda isə belə dedi: “O bu həyatda ən vacib işi gördü - elmə dayaq oldu”.\nSeyid Yəhya Bakuvinin 1466-cı ilin aprel-may aylarında vəfat etdiyi güman edilir. Onun türbəsi Bakıda, İçərişəhərdə yerləşir və bu gün də insanlar tərəfindən tez-tez ziyarət edilir.\nOxunub: 448 <\nMəscidə hücum edib peyğəmbəri təhqir etdilər\n9 türk 90 minlik orduya qarşı\nTürkiyə ilahiyyatçısı Nurəddin Yıldız: "6 yaşlı uşaqla evlənmək olar..."\nİsa Peyğəmbərin məzarından tapılanların sirri - FOTO\nMəhəmməd peyğəmbərin soyundan gələn MƏŞHURLAR - FOTO\nYeni fətva: "Futbol haramdır..."\nDünyanı dəyişən 4 azərbaycanlı


Hərfi mənada “məntiq” – düşüncə haqqında elmdir. Lakin hətta məişət sözlərində də “məntiq” sözünü dedikdə biz ümumi düşüncə yox, düzgün düşüncəni nəzərdə tuturuq. Təfəkkür\n72,89 Kb. 1 oxumaq\nŞagirdlərdə məntiqi təfəkkürün inkişafı\nO, ilk növbədə şəxsiyyətin bütün sahələrini əhatə edərək onun fəaliyyətini tənzimləyir. İdrak fəaliyyətinin gedişində şagirdlərin məntiqi, tənqidi, yaradıcı təfəkkürü inkişaf edir. Məntiqi təfəkkür hər yerdə lazım olan vərdişdir. Təfəkkür\nAzərbaycan Respublikası Təhsil Nazirliyi İlk peşə-ixtisas təhsili müəssisəsi\nMineral gübrələrin əhəmiyyəti,keyfiyyət göstəriciləri,onların təyini üzrə praktik vərdişlərə yiyələnməsi. Təfəkkür\nDərs 25,27 Kb. 1 oxumaq\nNatiqlik dünya şöhrətli siyasətçi, böyük cəsarət və siyasi iradə, fenomenal yaddaş sahibi, müstəqil Azərbaycanın qurucusu Heydər Əliyevə məxsus fitri istedadlardan biri, tarixdə onun dövlətçilik təfəkkürünə yol açan vasitə id. Təfəkkür\n16,93 Kb. 1 oxumaq\n7 MÜASİr linqviSTİk fəLSƏFİ TƏLİMLƏr miLLİ DÜŞÜNCƏ MÜSTƏVİSİNDƏ\nDilin ən çox yayılmış və ən sadə tərifi belə səslənir: «Dil insanlar arasında ünsiyyət vasitəsidir». Lakin necə bir ünsiyyət, ünsiyyətin nə kimi bir forması? Və nəhayət, dil, yoxsa nitq?. Təfəkkür\n460,96 Kb. 2 oxumaq\nTelefon : (012) 494-69-33 Mob: (070) 294-69-33\nMəntiqi bilən adam düzgün və dəqiq fikirləşməyi bacarır, onun mühakiməsi aydın və səlis olur. Məntiqi təfəkkür bu və ya digər şəxsə öz mühakimələrinin doğruluğunu sübut etmək, başqalarının fikirlərini düzgün qiymətləndirmək. Təfəkkür\n6,85 Kb. 1 oxumaq\nT əfəkkür jurnalının növbəti sayı çapdan çıxmışdır\nDünya üzrə iqtisadi resursların və digər sərvətlərin səmərəli istifadəsi üçün bir. Təfəkkür\n25,25 Kb. 1 oxumaq\nTəFƏKKÜr universitetində TƏLƏBƏ GƏnclər təŞkilatinin konfransi keçirilmişdir\nTəşkilatının qarşısında duran vəzifələr müzakirə olunmuşdur. Hesabat seçki konfransında. Təfəkkür\n12,32 Kb. 1 oxumaq\nMicrosoft Word Elm ocaqlar? aras?ndak? yar?s\nƏ Təhsil Mərkəzi “Təfəkkür” universitetində Soyqırım Günü qeyd edildi\nO, ermənilərin azərbaycanlılara qarşı soyqırım siaysətinin müxtəlif dövrlərdə, müxtəlif formalarda həyata keçirdiklərini dedi. Bu. Təfəkkür\n9,67 Kb. 1 oxumaq\nT əFƏKKÜr universitetiNİn təLƏBƏLƏRİ İMƏCLİKDƏ İŞTİrak etmiŞLƏR\nPrezidentimiz Cənab İlham Əliyevin respublikada ekoloji tarazlığın qorunması ilə bağlı verdiyi müvafiq. Təfəkkür\n5,51 Kb. 1 oxumaq


Günün ulduz falı: 07 aprel, 2018 – Bizimyolinfo.com\nBaş səhifə / Ulduz falı / Günün ulduz falı: 07 aprel, 2018\n06/04/2018\tUlduz falı\nBizimyolinfo.com 7 aprel, 2018-ci il tarixi üçün ulduz falını təqdim edir:\nBu gün sizin üçün o qədər uğurlu olmayacaq. Hadisələrin yavaş inkişaf etməsi sizi qıcıqlandırır, çünki siz sürətli dəyişikliklər istəyirsiniz. Kömək gözlədiyiniz insanlar etibarı doğrultmur və yaranan bütün çətinlikləri özünüz həll etməlisiniz. Yaxşısı odur ki, bu gün qarşınıza çıxan bütün maneələrin aradan qaldırılması üçün sizdə kifayət qədər enerji və əzm var. Riskə getməməyə çalışın. Təşəbbüsü çox diqqətlə həyata keçirmək lazımdır və bu, həyatın bütün sahələrinə aiddir. Ən yaxın mübahisələrdən qaçmağa çalışın. Əgər bu yöndə hərəkətə cəhd etsəniz, kompromis əldə edə bilərsiniz.\nKifayət qədər səbirli olmağa çalışın, bu gün sizə lazım olacaq. Birincisi, bu, bəzi vacib görüşlər planlaşdıran Buğalara aiddir. Gözlənilməz və çətin izah edilən ləngimələr ola bilər və anlaşılmazlıqdan qaçmaq çətindir. Pulla bağlı məsələləri, xüsusilə də yad adamlarla müzakirə etməmək yaxşıdır. Ciddi alver işlərinin günün ikinci yarısında yerinə yetirmək barədə qərar qəbul etmək lazımdır. Bəzi vacib məlumatları əldə etmək şansınız var. Başqalarının dediklərinə qulaq asın. Hətta şayiələr belə sizə faydalı ola bilər. Köhnə tanışlardan faydalı məsləhət də köməyinizə çata bilər.\nQeyri-rəsmi bir mühitdə ünsiyyət üçün gözəl bir gündür. İnsanlarla yaxşı münasibət qura, sizə heç vaxt dostcasına yanaşmayanlarla da dil tapa bilərsiniz. Bir çox faydalı məlumat əldə edə biləcəksiniz. Sual verməkdən çəkinməyin və aldığınız cavablardan doğru nəticələr əldə edə bilərsiniz. Həm də bu gün təhsil üçün uğurludur. Xüsusilə dəqiq elmlərdə uğurlar mümkündür. Səyahət, xüsusilə də işgüzar xarakterli olanlar, uğur vəd edir. Uğurlu satınalma və ya bəzi maraqlı, perspektivli layihələrə sərmayə qoymaq şansı olacaq. Pula gəlincə, əksər hallarda bəxtiniz gətirir.\nGünün axarı asan olmasa da, optimistliyinizi saxlayırsınız. Yaxın zamanda çox enerji sərf etdiyiniz işi uğurla başa çatdırmaq və yeni bir işlə məşğul olmaq üçün şansınız olacaq. Bu dəfə bəxt hər cür məşğuliyyətə yaradıcı yanaşmağa çalışanların üzünə güləcək, qeyri-standart həllər axtarmaqdan qorxmayın. Doğru nəticəni dərhal əldə edə bilmirsiniz, lakin imtina etmirsinizsə, deməli doğru yoldasınız. İş pulla bağlı olduğu halda hər hansı bir riskdən qaçmağa çalışın. Alver etmək üçün tələsməyin, bəzi şübhəli layihələrə pul sərf etməyin. Borc vermək və kredit götürmək məsləhət deyil.\nUğur vəd edən əlverişli gündür. Əsas vəzifəniz xoş təəssüratdan başqa, heç nə vəd etməyən mənasız məşğuliyyətdənsə, əhəmiyyətli məsələlərə diqqət yetirməkdir. Təşkilatçılıq və intizam günün ortasında xüsusilə vacibdir. Dəfələrlə sizi narahat edən insanlar yenidən özlərini göstərəcəklər. Onların vədinə şox da etibar etməyin. Tanışlıq münasibətləri asan qurulacaq, ilk dəfə gördüyünüz insanlarla yaxınlaşma əldə edə bilərsiniz. Harmonik xüsusiyyəti ilə seçilən və asanlıqla inkişaf edəcək romantik münasibətlərin başlanğıcı istisna deyil.\nDiqqətli olun. Bu gün xoşagəlməz nəticələr vəd edən səhvlər etmək mümkündür. Çünki siz diqqətsizsiniz, əksər hallarda tələsirsiniz, buna görə də bəzi məqamları diqqətdən yayındırırsınız. Yaxşı məsləhətlər faydasızdır: siz ya sadəcə onlara qulaq asmırsınız, ya da yanlış anlayırsınız. Hər hansı bir yardım üçün etibarlı insanlar, köhnə dostlara müraciət etmək daha yaxşıdır, əks halda başqasının oyununda “piyada” rolunda olmaq riski ilə üzləşə bilərsiniz. Pulla bağlı hər hansı bir məsələni həll etmək üçün tələsmək lazım deyil. Bir müqavilə bağlamazdan əvvəl daha yaxşı şərtlərə nail olmağın mümkün olub-olmadığı barədə mütləq götür-qoy edin.\nArzuolunmaz vəziyyətlərdən qaçmaq asan olmayacaq: onlar ən az gözlənilən yerdə sizi haqlaya bilər. Sevdiklərinizlə qarşıdurmalara imkan verməyin. Bu gün yaxşı münasibətləri davam etdirməklə, gələcəkdə ciddi çətinliklərdən qaçmaq olar. Hər hansı bir ailə problemi indi çox mürəkkəb, demək olar ki, həllsiz görünür. Ancaq hər məsələni düşünmək üçün vaxt ayırdığınız zaman həmişə bir çıxış yolu tapmaq olur. Yeni müttəfiqlər tapmaq və ideyalarınızla ətrafdakıların marağını cəlb etmək asan olmayacaq. Ancaq digərlərinə qarşı daha diqqətli olduğunuz halda, tələb edildiyi məqamda dəstək almaq asanlaşacaq.\nBu gün bir çox problemlərin həlli üçün daha əlverişlidir. Özünüzdə güc hiss edirsinizsə, qarşıdakı maneələri aşa bilərsiniz. Məqsədə çatmaq üçün risk almaq lazımdır. Diqqətli olan tanışlar sizi səhv düşünülmüş tədbirlərdən yayındırmağa çalışacaq, lakin siz onları dinləyin, bu, düzgün seçim olacaq. İndi bəxtiniz gətirir və bu məqamdan istifadə etməyə dəyər. Sevdiyiniz biri ilə münasibətlər gərgin ola bilər. Öz bildyiniz kimi hərəkət etmək istəyirsiniz və bu, sizin güzəştə getməyəcəyinizi göstərir. Ancaq dəyər verdiyiniz şəxslərin fikirlərini dinləmək lazımdır.\nUzun müddət planlaşdırılanları dərk etməyə imkan verən əla bir gündür. Son zamanlar meydana çıxan problemləri həll etmək, əvvəlcə hədəflərə çatmağa mane olan maneələri aradan qaldırmaq üçün bir üsul tapa bilərsiniz. İntuisiyanız çox kəskindir, onun diktələri ilə hər şeyə etibar edə bilərsiniz. Ətrafdakılar sizin irəliləyişinizi görəcək. Kimsə onlara həsəd apara bilər, ancaq sizə zərər verməyə çalışmayacaq. Sevdiyiniz insanlarla səmimi olun. Bu gün hisslərinizi büruzə vermək üçün münasibdir, ancaq şübhə və narahatlıqları da paylaşa bilərsiniz. Siz mütləq dəstək alacaqsınız.\nBəzi çətinliklərə baxmayaraq, gün yaxşı keçəcək. İstədiyiniz nəticəyə nail olmaq üçün çox çalışmağa hazırsınız, lazım olduğu yerdə qətiyyət nümayiş etdirirsiniz. Bəzi köhnə əlaqələri bərpa etmək, uzun müddət mübahisələr yaşadığınız insanlarla münasibətləri yaxşılaşdırmaq üçün fürsət olacaq. Daha əvvəl yol verdiyiniz səhvləri düzəltməyə qadir olacaqsınız və özünüzü daha inamlı hiss edəcəksiniz. Qonaqları qəbul etmək, ən yaxın evdə əyləncə təşkil etmək yaxşı variantlar ola bilər. Başqalarını sevindirə biləcək, özünüz isə son vaxtlarda ehiyac duyduğunuz müsbət emosiyalar və xoş təəssüratlar əldə edə biləcəksiniz.\nƏgər müvəffəqiyyət əldə etmək istəyirsinizsə, intuisiyanızı dinləyin. Minimum informasiyaya malik olmaqla bir çox düzgün qərarları qəbul edə bilərsiniz. Dostlar sizin müşahidələrinizdən xoş təəssürat əldə edirlər, ancaq sizdən bir şey gizlətməyə çalışan şəxs sizə qarşı çox qəzəblənəcək. Gün planlar hazırlamaq üçün əlverişlidir, çünki hadisələrin necə inkişaf edəcəyini asanlıqla ehtimal edə bilərsiniz. Nəsə öyrənə biləcəyiniz şəxslərlə ünsiyyət qurmaq üçün əlverişli bir dövrdür. Bir çox fərqli insanlar sizin davamçınız ola bilər. Ən əsası, bütün suallarınıza səmimi və ətraflı cavab vermək arzusunun olmasıdır.\nÜnsiyyət baxımından çətin bir gündür. Düşmən qazanmaq, yeni dostlar və müttəfiqlər tapmaqdan daha asan olacaq. Qadınlarla münasibətləri düzəltmək, xüsusilə çətin olacaq: bu gün onlar sizdən çox şey tələb edir, sizi uzaq qaçmaq istədiyiniz işi görməyə məcbur edirlər. Amma özünüzü idarə edə bilirsiniz, buna görə də sonra peşman olacağınız ciddi problemlərdən çəkinin. Gücünüzü həddindən yüksək qiymətləndirməyin. Ancaq bu məqamda yeri olmadığına baxmayaraq, istirahət etməlisiniz. Günortadan sonra sağlamlığınızla bağlı məsələləri həyata keçirə bilərsiniz.